Wanita Dan Witcher 3 Berpisah Tiada!

Hola!! Gamers sekalian. Kalau korang dah main game Witcher 3 ini, korang konfem setuju dengan penulis bahawa Geralt adalah seorang ‘playboy’. So kali ini, jom kita berkenalan dengan watak-watak wanita hot yang banyak menyerikan game Witcher 3 ini.
1. Yennefer Of Vengerberg

Fuh!! Hot kan, Yennefer merupakan watak utama dan antara ahli sihir yang hebat. Di dalam Witcher 3, Yennefer merupakan kekasih En. Geralt. Tapi korang kene berhati-hati dengan Cik Yen ni, kerana disebalik muka yang cun melecun ini, dia seorang ahli sihir yang amat keras kepala dan panas baran. Merupakan salah seorang daripada kumpulan Lodge of Sorceresses.
2. Trish Merigold

Damn!! Awek cun ni merupakan faveret penulis kerana kecomelan, hot dan seksi derr. Dia juga merupakan awek kepada En. Geralt kita dalam siri Witcher 2. Merupakan ahli sihir yang tidak kurang hebatnya, tetapi memiliki perwatakan yang lebih lembut dan juga soft spoken. Juga merupakan ahli Lodge of Sorceresses.
3. Keira Metz

Merupakan ahli termuda di dalam Lodge of Sorceresses. Amat mementingkan diri sendiri dan hampir-hampir membuat dirinya dibunuh oleh Geralt, walaupun sebelum itu Cik Keira Metz dah pun tido bersama Geralt. Hehehe…
4. Cirilla Of Cintra

Comel dan cute kan, tapi jaga-jaga, jangan kacau atau buatkan Cik Ciri kita ini marah. Awek ni bukan sahaja cantik, tetapi memiliki skill pedang yang amat luar biasa kerana Ciri merupakan anak angkat kepada Geralt dan dilatih untuk menjadi seorang Witcher.
5. Philippa Eilhart

Buta bukan sebarangan buta, kerana Cik Phillippa Eilhart merupakan antara pengasas dan juga ketua bagi Lodge of Sorceresses. Terlibat dalam membantu Geralt menentang Wild Hunt.
6. Ves

Walaupun nampak macam tomboi tapi Cik Ves memang nampak tomboi yang hot dan cute. Merupakan orang kepercayaan Vernon Roche, kawan kepada Geralt yang turut sama membantu Geralt menghadapi Wild Hunt.
+++
Ok guys, itu antara awek-awek hot, cun, seksi dan comel yang menjadi pilihan penulis. Sekiranya korang ada lagi yang lebih hot dari senarai di atas boleh lah kongsikan kepada kami di ruangan komen di bawah.
ADIOS!!!


Far Cry Akan Datang Dikhabarkan Bakal Menggunakan Latar Belakang Dunia Koboi Wild West

Selepas telah jauh menjelajah ke zaman purba, siri Far Cry mungkin akan menggunakan latar belakang dunia koboi Wild West pula.
Gambar hiasan. Sumber.
Bagaimana info tentang Far Cry 5, atau apa sahaja judul yang akan diberikan nanti, telah leaked kali ini adalah sangat, sangat di luar kebiasaan. Great Falls Tribune telah melaporkan bahawa sebuah kru penggambaran sedang merakamkan sebuah live-action trailer untuk sebuah game yang masih belum diumumkan, berdekatan sebuah gereja di Montana, Amerika Syarikat.
Jeff Guillot, penerbit untuk penggambaran itu, mendedahkan kepada akhbar tersebut bahawa ia adalah untuk sebuah game yang akan dilancarkan pada September nanti.
Guillot juga mengatakan bahawa produksi tersebut “meliputi lebih daripada 5,000 batu dari California ke Montana” dan game tersebut adalah “satu sekuel kepada francais global yang sedia ada.”
Boleh dijangkakan, game ini bakal menggunakan latar belakang Amerika ketika era abad ke-19. Dan semestinya ramai menjangkakan bahawa penggambaran tersebut adalah untuk Red Dead Redemption 2, iaitu satu-satunya game dalam pembangunan yang menggunakan latar belakang itu, sekurang-kurangnya yang kita tahu setakat ini.
JomBaca: Tarikh Pelancaran Red Dead Redemption 2 Telah Leaked Di Laman Web Sebuah Kedai Dari UK

Walau bagaimanapun, menurut NerdBite, Jeff Guillot telah mempunyai rekod bekerja untuk kempen promosi bagi Driver, Red Steel 2 dan Rabbits – iaitu game-game yang diterbitkan oleh Ubisoft.
Maka dengan itu, para peminat mula membuat spekulasi bahawa game yang sedang menjalani penggambaran itu adalah untuk siri Far Cry. Awal tahun 2015, Ubisoft telah mengeluarkan satu pungutan undi, menanyakan kepada para pemain apakah latar belakang yang ingin mereka lihat untuk game Far Cry akan datang. Antara pilihan yang diberikan adalah “A game in the Spaghetti Western style set in the 19th century Americas”.
Dan pastinya, Ubisoft cukup terkenal dalam mengeluarkan live-action trailer bagi meraikan pelancaran sesebuah game keluaran mereka.
Sekiranya khabar angin ini adalah benar, pastinya Ubisoft akan mengumumkan game terbaru mereka ini semasa acara E3 2017 pada bulan hadapan.


InYourDream, Pemain Profesional DotA 2 Indonesia Dijangka Mencecah 9,000 MMR Tidak Lama Lagi

Pemain profesional Dota 2 dari Indonesia, Muhammad ‘InYourDream’ Rizky Anugrah kini mengungguli ranking tertinggi di ‘server’ Asia Tenggara sekali gus menjadikan dirinya pemain pertama dari negara itu dan juga rantau Asia Tenggara dengan pencapaian sedemikian.

Ketika artikel ini ditulis, InYourDream cemerlang dengan rekod ‘match making rating’ (MMR) 8877, yang tertinggi setakat ini, hanya meninggalkan pemain kita iaitu FDG `AlaCrity di tempat kedua (8379 mata). Data itu diperoleh daripada laman web Dota 2 Leaderboards yang mengemaskini carta kedudukan pemain setiap hari.
Lebih mengujakan, permata dari negara seberang ini diharap bakal menyinar tidak lama lagi untuk menjadi pemain profesional pertama di Asia Tenggara dengan rekod MMR 9,000 di ‘server’ itu.
Menceritakan latar belakangnya, Rizky sebelum ini selesa bermain untuk Fnatic, sebelum membuat keputusan untuk meneruskan kariernya di negara asal berikutan berdepan dengan masalah keluarga yang menghalangnya terus bermain di sini (Kuala Lumpur). Beliau kini bersama pasukan dari Indonesia iaitu BOOM.

Bagi yang tidak tahu, Rizky yang juga pemain tengah mempamerkan beberapa aksi mengagumkan sebagai Magnus dan Tinker dalam ‘public games’. Pada usia begitu muda, tidak mustahil dia akan berdiri setanding pemain nombor satu dunia, Miracle- (Jordan) jika dinilai daripada prestasinya yang begitu konsisten ini.
Menilai kejayaan negara kita pula, pemain profesional tempatan iaitu Yeik Nai Zheng (MidOne) berjaya mencatatkan rekod 9,000 MMR pada Februari lalu di ‘server’ Eropah bersama Team Secret.


PS4 Kembali Menewaskan Xbox One Dalam Jualan Terbanyak Untuk November

Selepas 4 bulan menguasai carta, akhirnya Xbox One kembali ditewaskan.

Baru-baru ini, pihak Microsoft kerap menghebahkan hasil jualan bulanan mereka yang sememangnya kelihatan meningkat dari mula pelancaran. Namun begitu, walaupun telah menguasai takhta selama 4 bulan, akhirnya Xbox One terpaksa akur dengan jualan PlayStation 4 untuk bulan November.
Perkara ini telah disahkan oleh jurucakap daripada Sony dalam temubual bersama Gamespot, tetapi enggan memberikan komen lanjut mengenai perkara ini.
Nampaknya perang antara konsol akan terus menghangat dengan semakin banyak promosi diadakan sempena jualan hujung tahun nanti.


Prey: Boleh Beli or Boleh Blah!?

Lipas setan. Setiap sudut mesti ada lipas setan. Lipas setan sorok bawah kerusi. Lipas setan berubah menjadi bentuk kerusi. Argghhhh!

Saya dalam keadaan panik pula asyik menghentam alat-alat perkakas secara rawak dengan spanar besi berat sampai semua hancur berkecai, sambil kuat menjerit, “Keluarlah setan!!”
Inilah pandangan pertama saya semasa terperangkap di dalam stesen angkasa Talos 1, satu pusat penyelidikan dalam game Prey. Apahal di angkasa lepas ada pula terkena serangan serangga jilaka? Ayuh, jom baca review Prey – Boleh Beli or Boleh Blah!?
Prey adalah hasil karya Arkane Studios dan syarikat penerbit Bethesda yang merupakan reboot dari game keluaran tahun 2006. Diilhamkan dari aspek genre game System Shock dan Bioshock, game ini menawarkan beberapa tema menarik seperti pertempuran terbuka vs. gerak-geri stealth, kesedaran hyper pada persekitaran, pengurusan sumber terhad, dan lain-lain. Kesemuanya membentangkan Prey dengan cara yang unik dan terasing daripada pengalaman FPS yang lain.

Yu Ada Masalah Besar
Watak hero game ini bernama Morgan Yu, seorang pakar saintis untuk syarikat TranStar. Morgan telah terlibat dalam sebuah eksperimen berkenaan kuasa psikik minda dan peningkatan ilmu kemahiran. Tetapi sesuatu kejadian mendadak telah berlaku yang menyebabkan beberapa kelompok makhluk asing Typhon berpecah dari kuarantin dan menyerang penduduk-penduduk stesen angkasa dengan ganas.
Antaranya adalah makhluk Typhon yang berupa dan bergerak bagai lipas setan yang dipanggil Mimics dan mereka pandai berubah bentuk untuk bersembunyi sebelum menerkam. Kerusi, tong sampah, pisang, malah medkit yang penting pun ia boleh meniru bentuknya.
Sumber dipetik dari Bethesda Softworks (YouTube)
Oleh sebab Typhon susah dikesan, ahli-ahli staf TranStar yang masih hidup telah berpecah dan berkubu ketat di beberapa tempat tersembunyi. Akibatnya, seluruh operasi stesen angkasa Talos 1 terjejas dan disekat dalam tahap lockdown.
Sebagai Morgan, korang bukan sahaja perlu menyelesaikan beberapa misi untuk memusnahkan pemberontakan Typhon, tetapi juga mencari hakikat sebenar punca pemecahan kuarantin Typhon. Tambah-tambah lagi apakah rahsia agenda sebenar CEO TranStar dan abang korang sendiri, Alex Yu, yang kadang-kala menolong atau menyindir pergerakan korang.
Yu Tidak Keseorangan
Game Prey dimainkan dalam sebuah dunia masa depan alternatif, di mana negara-negara Amerika Syarikat dan Soviet Rusia telah menggantikan aktiviti-aktiviti Cold War dengan memajukan perkembangan teknologi ke angkasa lepas. Antaranya adalah stesen angkasa lepas Talos 1, di mana syarikat TranStar mengkaji ciri-ciri aspek Typhon untuk tujuan sosial dan komersial.

Ciri-ciri seni dan rekacipta Arkane Studios, pengasas siri game termasyur Dishonored, boleh dilihat dalam game Prey. Talos 1 dibina dengan style sandbox game dan menjelajahnya adalah sebahagian dari keseronokan. Saya banyak kali tersimpang dari misi utama sahaja untuk meneroka setiap dek dan lorong terbuka.
Sebagai sebuah pusat penyelidikan terpencil, Talos 1 tidak dipenuhi dengan pelbagai persenjataan yang senang dicari. Stesen angkasa ini juga adalah tempat pengusahaan yang berdikari. Kebanyakan barangan stesen perlu ditukar menjadi bahan sumber kitar semula dahulu. Game ini menggalakkan sifat kleptomania saya untuk mengumpul mana-mana yang boleh diangkut atau dilengkap untuk diprocess menjadi beberapa perkakas penting, seperti peluru, bomb tangan, atau medkits.
Barang-barang yang susah dicari boleh difabrikasi selagi korang cukup bahan sumber.
Rakan utama saya dalam house of horrors ini adalah senapang GLOO. Senapang non-lethal ini memancur gel gam yang cepat kering dan berkesan untuk menghentikan kemaraan Typhon. Kegunaan GLOO gun selalunya diikuti dengan tembakan shotgun atau pistol tangan. Selain itu, ada juga pistol cas electrik yang melumpuhkan musuh dan beberapa jenis bomb tangan yang agak unik.
Bila lengkapan senjata tidak lagi cukup untuk bertarung, saya juga boleh memilih kuasa Typhon dari set skilltree. TranStar membuat kajian naiktaraf kemahiran minda dengan ubat Neuromods. Akibatnya, Typhon yang terserempak boleh dikaji dan ditiru keupayaannya. Antara kuasa yang saya gunakan untuk stealth atau melalui lubang-lubang ke bilik terkunci adalah Mimic Matter.

Pssst, hi Bigboss! Nih ke cara nak main Metal Gear Solid? 😉
Tidak selalunya saya dapat menjelajah dengan bebas. Kadang-kala bila berlalu ke tempat yang sudah dilalu, ada pula Typhon baru muncul kembali lagi. Hitam gelap, dengan jasad seolah-olah dipenuhi dengan sesungut, Typhon adalah mimpi ngeri yang menghantui persekitaran lobby, bengkel, dan bilik-bilik jabatan.
Contohnya makluk Phantom yang berupa bagaikan hantu Slender Man yang berbadan kebal, amat pantas bergerak, dan ada yang berkelebihan kuasa api atau elektrik. Selain dari perbezaan saiz dari Mimics, Phantoms tidak bersembunyi atau berubah bentuk, tetapi meronda di kaki lima mencari mangsa dan boleh didengar merungut seorang diri. Melawan, menyorok, atau melarikan diri adalah pilihan sendiri.
Asal-usul Phantoms adalah bukan Typhon, tetapi mayat manusia yang telah menjadi bekas Typhon.
Sisa-sisa robot TranStar yang dirasuk oleh organisma Typhon boleh menjadi Technopath. Poltergeist pula merupakan Typhon ghaib yang menyerang dengan kuasa telekinesis dan tidak boleh dilihat atau dikesan dengan alat psychoscope. Ini dan bermacam lagi Typhon saya temui di dalam Talos 1, setiap jenis mempunyai kuasa unik, semuanya hendak menerkam saya sampai mati (dan banyak kali saya mati jugak!).
Semua Typhon Memburu Yu
Frasa evolusi, survival of the fittest, amat benar menggambarkan gamePrey- ehh, gameplay Prey. Semakin banyak misi objective saya dapat selesaikan, semakin kerap terjumpa dengan berbagai jenis puak Typhon, dan semakin peka rangsangan mereka mencari saya. Tidak lama kemudian, senjata GLOO gun dan senapang shotgun tidak cukup untuk membuat serangan terbuka dan saya perlu berfikiran kreatif.
Sini saya bagitau sedikit tips untuk jangan menjadi mangsa bahaman Typhon:
Ahli kakitangan TranStar terdiri dari pelbagai kaum dan semua mempunyai identiti tersendiri.

Sorok mayat-mayat manusia yang dijumpai
Ini adalah sebab Typhon Weaver akan merantau di tempat-tempat terbuka untuk mencari dan menukar mayat menjadi Phantom. Habislah korang kalau terserempak Weaver dengan geng Phantom sekaligus, terutamanya bila jumlah peluru terhad.

Turet EAT tidak mengenal rakan atau lawan. Ia juga akan menyerang korang jika terlebih membuka kuasa Typhon.

Susun Auto-Turret elok-elok
Eradicator Auto-Turret (EAT) adalah turet ringan yang boleh dijumpai dan diangkut dari beberapa bilik khas sekuriti. Ia mempunyai sensor mengesan dan menembak mana-mana Typhon yang muncul. Kelemahan turet adalah di bahagian belakang, di mana senapangnya tidak dapat menghala. Dinasihatkan korang pasang satu atau dua turet di sudut-sudut tertutup dan menghalanya ke arah pintu atau koridor.

Helmet ini boleh mengimbas psikik makhluk hidup dan memberi korang keupayaan kuasa Typhon.

Gunakan kuasa Typhon Psychoshock
Terlebih dulu, korang mesti mencari makhluk Telepath. Sebaik-baik terserempak dengan Typhon terapung itu, gunakanlah alat psychoscope untuk imbas kuasa Psychoshock. Dengan cukup ubat Neuromods, korang boleh menyekat kuasa psychic Typhon untuk sementara. Bagi saya, kuasa ini sangat penting bila berdepan dengan serangan serentak 3 atau 4 puak Typhon, terutamanya setelah selesai beberapa misi utama jalan cerita.

Apa Lagi Yu Takut?
Secara keseluruhan, game Prey dibina dari unsur-unsur yang menarik; ciri puak Typhon, rahsia ubat Neuromods, beberapa interaksi backstory lucu antara anak kapal yang boleh dipetik dari PDA atau keratan e-mel, dan lain-lain. Tetapi satu masalah naratif Prey adalah ia terlalu generik, iaitu kejatuhan tragis umat manusia akibat menyalahgunakan kuasa di luar dugaan.
Ruang persekitaraan Talos 1 banyak menceritakan situasi hidup penduduk stesen. Sini adalah X-ray seorang pengguna Neuromod.
Kalau dibandingkan dengan beberapa game dengan jalan cerita yang lebih kurang sama, Prey tidak mempunyai watak yang benar-benar dinamik dan menarik perhatian. Contohnya seperti GlaDOS yang sangat sarkastik (Portal 2), Rost yang berkorban (Horizon Zero Dawn), ataupun Elizabeth yang sangat empatik (Bioshock Infinite). Malah, watak sampingan/antagonis Alex Yu pula hanya lebih disimpulkan sebagai CEO korporasi yang terlalu menjaga kedudukannya dan harapan untuk membina semula Talos 1.
Selain jalan cerita, Prey juga mengalami masalah isu-isu teknikal yang saya terjumpa di versi PC. Kadang-kala barang yang saya kutip tidak disusun secara stacking dalam slot inventori yang sama. Mengikut feedback dari gamers lain, barang-barang ini boleh bertingkat bila disusun secara manual. Justeru, barulah inventori saya ada ruang lebih tetapi ini kerja rumit yang agak menjengkelkan.
Dalam mana-mana pun dunia alternatif game yang berteknologi tinggi, ia tidak langsung menghentikan tabiat saya mengutip barang in-game sampai penuh inventori!
Saya juga ada terlanggar dengan isu invisible wall bila cuba masuk ke dalam lubang yang nampak sempit, padahal baru tadi sudahpun melaluinya. Juga pada pendapat saya, walaupun Quick Load agak cepat, saya perasan Load Game mengambil masa yang terlebih lama masa untuk diselesaikan.
Yu Kata Boleh Beli or Boleh Blah?!
Game Prey mempunyai satu lagi aspek yang sangat memuaskan tetapi mudah terlepas pandang; kesan bunyi suasana. Dengan operasi stesen dalam keadaan terhenti, majoriti masa waktu saya merantau adalah tenang dan sunyi.
Langkah kaki saya yang terdengar di ruang dewan dan koridor. Pintu automatik dan mesin berlampu ada nada buzz elektrik. Bunyi sistem operasi backup boleh dikesan semasa melayari terowong micro-graviti atau semasa melalui beberapa bengkel kerja. Kemudian muzik bertukar secara mendadak bila tiba-tiba tong sampah melompat dan cuba mengigit muka saya. “Bongok kau setan!”
Janji kat luar stesen angkasa tidak ada lipas setan!
Ambiance yang begitu menarik adalah antara ciri-ciri yang mengasaskan konsep Arkane Studios mempelawa gamers untuk meneroka dunia Prey. Dari saat Morgan bangun sedar dalam stesen di ambang kejatuhan, dialah watak underdog. Tetapi secara naluri, dia mengetahui bahawa setiap gerak geri yang dilakukan, apa-apa tugas atau misi yang diselesaikan, adalah dikesan dan diperhatikan oleh mereka yang benar-benar menentukan nasib mutlak stesen angkasa Talos 1.
BOLEH BELI!
+ Sesuai untuk pencinta alam – ada Recycling and digital printing simulator untuk kitarsemula barang-barang. Jangan lupa naiktaraf baju angkasa untuk dapatkan inventori besar dan kutip lagi banyak barang/sampah/bahan!
+ Soundtrack dan isyarat audio amat kena dengan suasana cemas atau tenang
+ Rekacipta map yang sangat menarik, bestnya bila berterbangan di luar stesen!
+ Bertarung dengan Typhon menjadi lebih dinamik mengikut kemajuan jalan cerita Yu
BOLEH BLAH!
– First person heart attack simulator; okay je untuk korang nak hilangkan sedu
– Konsep menarik tapi hambar dengan naratif yang hanya ala kadar
– Adanya beberapa isu teknikal


Ubisoft Umumkan 2 Game The Division Baru – Satu Game Percuma PC/Konsol, Satu Lagi Mobile

Kalau korang rasakan Ubisoft sudah tiada idea-idea baharu untuk francais Tom Clancy’s The Division, korang sememangnya tersilap.
Ubisoft baru sahaja mengumumkan bukan satu, tapi dua game baharu dari francais The Division.
Pertama, Ubisoft mengumumkan The Division Heartland, sebuah game percuma (free-to-play) untuk platform PC dan konsol. Heartland dikatakan sebagai sebuah game berasingan yang tidak memerlukan pengalaman dalam siri-siri sebelum ini, tapi akan menyajikan perspektif serba baharu dalam universe itu melalui latar belakang baharu.
Tidak banyak info yang didedahkan buat masa ini, selain hanya menyatakan ia berada dalam universe The Division, dibangunkan oleh studio Red Storm, dan akan dilancarkan sekitar 2021-2022.
Kedua, Ubisoft turut mengumumkan sebuah lagi game The Division, yang mana ini pula memfokuskan kepada platform mobile. Ubisoft lebih berahsia dalam pembangunan game mobile ini kerana tiada apa-apa info didedahkan. Mereka hanya mengatakan yang butiran lanjut akan dikongsikan pada masa akan datang.
Apa jangkaan korang daripada dua game baharu yang diumumkan ini? Adakah masih lagi bergenre open-world MMO, atau bakal mencuba universe The Division dalam genre yang lain?


Lebih 350,000 Pelanggan Streamyx Akan Mendapat Naik Taraf Kelajuan Sebanyak 2 Kali Ganda

Hari ini, kita didedahkan dengan dua pelan Unifi baru oleh Telekom Malaysia (TM), iaitu pelan Unifi Turbo dan Unifi Basic.

Selain dua pelan Unifi baru ini, TM turut mengumumkan perancangan mereka untuk pelanggan Streamyx, atau dikenali kini sebagai Pre-Unifi.
Menurut laporan SoyaCincau, lebih daripada 340,000 pelangga Streamyx yang mempunyai liputan Unifi di kawasan mereka akan dinaiktaraf ke Unifi Fibre. Manakala, untuk lebih 350,000 pelanggan Streamyx yang tidak mempunyai liputan Unifi di kawasan mereka akan mendapat naik taraf kelajuan sebanyak dua kali ganda.
Kredit: SoyaCincau.
Walau bagaimanapun, apabila kita menambah kedua-dua bilangan pelanggan Streamyx yang disebut di atas, ia masih jauh dengan keseluruhan pelanggan Streamyx sedia ada, iaitu separuh daripada 2.3 juta pelanggan TM. Apabila ditanyakan perkara ini kepada pihak TM oleh SoyaCincau, TM mengatakan yang mereka akan terus melakukan yang terbaik untuk menambahbaik infrastruktur yang ada.


Sony Jangka Jualan PS5 Naik Mencanak Apabila Permintaan Dipenuhi, Sasarkan 22.6 Juta Unit Tahunan

Di kala jualan PlayStation 5 masih lagi suam-suam kuku sejak pelancarannya pada November 2020, Sony nampaknya tetap mempunyai cita-cita yang cukup besar untuk konsol generasi terkini itu.
Ketika pertemuan bersama pemegang saham, CEO Sony, Kenichiro Yoshida mendedahkan bahawa mereka akan mempertingkat bekalan PS5 dalam tahun fiskal seterusnya (April 2022-Mac 2023) untuk mencapai sasaran jualan 22.6 juta unit setiap tahun.
Sekiranya sasaran ini dapat dicapai, ia akan memecahkan rekod jualan tahunan PlayStation dalam sejarah — mengatasi jualan yang pernah dicapai PlayStation pertama pada tahun fiskal 1998 (April 1997-Mac 1998), lapor Jiji.com, via Push Square.
Sasaran ini mungkin kelihatan agak tinggi, namun ianya tidak mustahil sekiranya Sony benar-benar dapat memenuhi segala permintaan para peminat. Paling penting, dengan kehadiran stok yang banyak, ia akan mematikan aktiviti zalim scalper yang menjual semula PS5 pada harga yang melampau tinggi.


Henry Cavill Tinggalkan The Witcher Netflix, Geralt Diganti Liam Hemsworth Untuk Musim 4

Kita baru sahaja digemparkan dengan satu berita yang amat mengejutkan.
Netflix telah mengumumkan yang musim 3 siri The Witcher merupakan musim terakhir Geralt of Rivia akan dilakonkan oleh Henry Cavill. Bermula musim 4, watak itu akan diganti oleh Liam Hemsworth.

It’s official: The Witcher is returning for Season 4, and Henry Cavill will be handing his swords to Liam Hemsworth as the new Geralt of Rivia after Season 3. Welcome to the Witcher family, @LiamHemsworth!Read more: https://t.co/ABQMdqkzXX pic.twitter.com/xyIaRBbiRT— The Witcher (@witchernetflix) October 29, 2022

Kedua-dua pelakon tersebut telah mengumumkan perpisahan dan ketibaan masing-masing di Instagram.
Cavill menyebutkan yang beliau akan “menggantung medallion dan pedang” untuk musim 4, serta tidak sabar untuk melihat bagaimana Hemsworth akan menghidupkan watak Geralt.
Hemsworth pula menyatakan tentang bagaimana dirinya meminati francais Witcher dan kerja-kerja Cavill, serta teruja untuk membawa watak yang amat besar tanggungjawabnya ini.

        View this post on Instagram            A post shared by Henry Cavill (@henrycavill)

        View this post on Instagram            A post shared by Liam Hemsworth (@liamhemsworth)

Kesemua pihak tidak mendedahkan apakah sebab perpisahan antara Cavill dengan siri ini. Maka, para peminat sudah mula membuat spekulasi.
Ada yang mengatakan Cavill ingin fokus memainkan watak Superman, di mana baru-baru ini beliau telah mengumumkan kembalinya beliau sebagai watak DC itu.
Ada yang mengatakan peninggalan Cavill ini disebabkan perbezaan kreatif antara pihak produksi Netflix. Baru-baru ini terdapat dakwaan daripada bekas penulis siri The Witcher, Beau DeMayo yang mengatakan sesetengah penulis siri itu “secara aktifnya tidak suka” buku-buku yang ditulis Andrzej Sapkowski dan game-game yang dibangunkan CD Projekt Red. Seperti yang kita tahu, Cavill merupakan peminat tegar francais Witcher, termasuklah buku-bukunya dan game-gamenya.


Star Ocean 5: Gameplay Terbaru Dari Livestream Square Enix!

Square Enix telah mengeluarkan livestream khas untuk Star Ocean 5: Integrity and Faithlessness memperlihatkan gameplay terbaru dari judul tersebut!

Star Ocean 5 meneruskan tradisi siri tersebut dengan mengekalkan genre action-RPG. Pemain akan bertarung bersama pasukan yang terdiri daripada 7 secara real-time. Cutscene dalam game kali ini akan dipaparkan secara dinamik dan memperlihatkan transisi yang lancar antara cutscene dan gameplay.
Dari livestream tersebut, dapat dilihat interaksi antara Fidel dengan watak-watak lain di dalam Star Ocean 5. Sistem pertarungan dan eksplorasi juga dapat dilihat melalui livestream ini. Tidak dinafikan visual Star Ocean 5 juga sangat memuaskan.
Star Ocean 5: Integrity and Faithlessness akan berada di pasaran Jepun untuk PS3 dan PS4 mulai 31 March 2016. Tarikh buat pasaran antarabangsa masih belum diumumkan tetapi dikatakan bakal dikeluarkan pada 2016 juga.


Rainbow Six Extraction: Boleh Beli or Boleh Blah!?

Ketika di puncak popularitinya pada 2018, Ubisoft pernah membawakan satu mode waktu terhad percuma dalam Rainbow Six Siege yang digelar Operation Outbreak.
Sedikit berbeza dengan identiti Siege yang merupakan sebuah game memfokuskan kepada multiplayer pemain-lawan-pemain (PvP), Outbreak memperkenalkan mode baharu bertemakan co-op pemain-lawan-AI (PvE).
Bertitik tolak daripada mode waktu terhad yang hanya berlangsung selama sebulan itu, Ubisoft telah mengambil langkah lebih berani dengan membangunkan sebuah game penuh berasingan (standalone) yang menggunakan teras utama dari Operation Outbreak ini.
Apa yang penulis boleh katakan mengenai game yang asalnya berjudul Rainbow Six Quarantine — kemudian ditukar kepada Rainbow Six Extraction setelah wabak pandemik COVID-19 melanda dunia — ia sepatutnya hanya kekal sebagai sebuah mode waktu terhad sahaja dan tidak sesuai dijadikan sebuah game standalone.
Mengapa penulis mengatakan sebegitu? Jom ikuti reviu ini.
Parasit Tak Diundang

Extraction bukan sahaja mengambil inspirasi teras gameplay dari Operation Outbreak, malah kisah latar belakang (lore) yang digunakan juga merupakan cerita yang sama. Dalam kata lain, Extraction seolah-olah satu ‘sekuel’ kepada mode waktu terhad Outbreak itu.
Satu endemik telah berlaku di New Mexico. Ibu pejabat Rainbow telah menubuhkan sebuah pasukan khas, digelar REACT, untuk mengkaji apa yang berlaku, seterusnya mengawal dan menghapuskan segala ancaman yang muncul dari kawasan tersebut.
REACT disertai oleh pelbagai unit anti-pengganas (CTU) terbaik dari beberapa negara seluruh dunia, beradu tenaga bagi membendung marabahaya ini. Dijadikan cerita, parasit ini, yang kemudiannya dipanggil Archaen, telah merebak ke beberapa negeri lain di Amerika Syarikat.
Korang jangan salah faham pula. Kisah yang penulis sebutkan di atas hanya lore yang digunakan untuk menggerakkan gameplay-nya sahaja. Extraction bukanlah sebuah game yang memfokuskan kepada story.
Sistem MIA

Gameplay yang diterapkan dalam game ini amatlah ringkas. Para Operator (co-op 3 pemain) diarahkan untuk turun semula ke lokasi-lokasi tercetusnya parasit itu, yang mana tempat-tempat itu sudahpun berjaya dikuarantin.
Tugas para pemain adalah untuk mengkaji lebih terperinci mengenai Archaen, untuk lebih memahami dan seterusnya mengekangnya. Kaedah-kaedah kajian yang berbeza membawa kepada variasi objektif yang disediakan kepada para pemain.
Misalnya, ada misi yang diarahkan untuk mengambil sampel dari sarang-sarang Archaen, ada misi yang hanya memusnahkan sahaja sarang-sarang itu, ada misi yang kita perlu mengumpan sesetengah jenis zombi ini dan bawanya balik ke makmal dan banyak lagi.
Misi yang penulis paling gemar adalah misi Rescue iaitu menyelamatkan Operator yang telah terperangkap dalam kawasan berbahaya itu, dan misi ini terasa terhibur disebabkan sistem Missing-In-Action (MIA) yang diperkenalkan Ubisoft.
Setiap kali menjalankan satu-satu misi, pemain akan terdedah kepada risiko kehilangan Operator yang digunakan. Situasi ini boleh berlaku sekiranya ketika menjalankan misi tersebut, pemain mati di lokasi dan tidak berjaya kembali (Extract) ke pangkalan dengan selamat, sekaligus dicop sebagai MIA.

Sebagai contoh, sekiranya pemain menggunakan Pulse untuk misi kali ini, namun misi tersebut diakhiri dengan kegagalan, dan Pulse pun terperangkap di dalam tempat kuarantin itu. Pemain tidak akan dibenarkan untuk menggunakan Pulse dalam misi-misi seterusnya sehinggalah pemain itu sendiri (dan rakan-rakan) berjaya menyelamatkan (Rescue) dan membawa Pulse pulang.
Dalam kata lain, misi yang gagal itu tadi, pemain dan rakan-rakan perlu masuk semula ke tempat yang sama itu tadi dalam misi seterusnya menggunakan Operator yang lain selain Pulse (kerana Pulse kini terperangkap).
Misi menyelamatkan Operator juga merupakan misi dengan gameplay yang paling menarik dan paling memerlukan kerjasama yang jitu daripada setiap pemain. Apabila masuk semula ke tempat yang gagal itu tadi, Pulse (contoh tadi) yang terperangkap itu seumpama terikat di sebatang pokok mengerikan.
Seorang pemain perlu sentiasa menarik Pulse dari pokok itu dalam tempoh beberapa minit tanpa henti, dalam masa sama dua pemain lain cuba menghapuskan akar-akar keras di sekeliling yang mengikat Pulse itu, sambil perlu bertahan daripada zombi-zombi lain turut datang menyerang.
Sistem MIA ini amat baik kerana pertama, ia menambah naratif yang lebih masuk akal kepada lore Extraction itu sendiri. Iyalah, Operator yang gagal dan terperangkap perlu diselamatkan. Lebih logik.
Kedua pula, ia memberikan gameplay yang lebih menarik kerana para pemain perlu lebih berhati-hati untuk mengambil risiko membahayakan Operator mana yang mungkin akan dicop MIA. Strategi yang lebih bijak perlu difikirkan.
Waktu Rehat Untuk Pemain Siege

Penulis boleh sifatkan Extraction sebagai satu sesi atau waktu rehat untuk para pemain utama Siege yang tentunya sentiasa bermain pusingan-pusingan yang menegangkan dalam game multiplayer itu.
Dengan menggunakan Operator-Operator yang sama dari Siege (bukan semua, tapi sebahagian), Extraction boleh dikatakan sebagai satu game sampingan yang seumpama seseorang pekerja itu perlu pergi ke kursus latihan yang disediakan oleh majikan untuk memperluas pengetahuan.
Para pemain boleh membiasakan atau mencuba Operator-Operator yang jarang digunakan, dalam suasana yang tetap mencabar melawan ‘zombi-zombi’ itu, tetapi tidaklah terlalu memerah otak seperti melawan pemain lain dalam Siege yang amat mendebarkan.
Malah, penulis juga merasakan yang Extraction adalah satu game yang sesuai untuk para pemain yang tidak pernah bermain Siege, mungkin tertarik dengan mekanisme yang dibawakan ke dalam Operator-Operator dalam Siege, tetapi tidak gemarkan atau belum bersedia untuk bermain multiplayer PvP.
Tak Mampu Bertahan Lama

Di sebalik keseronokan yang penulis sebutkan di atas, penulis masih merasakan keputusan untuk menjadikan mode waktu terhad Outbreak kepada sebuah game penuh standalone Extraction adalah satu keputusan yang tidak meyakinkan.
Setelah bermain game ini dalam tempoh jam yang mencukupi, ya, ada satu atau dua detik yang membuatkan penulis terhibur, namun itu sajalah. Keseronokan itu hanya bertahan dalam 2 atau 3 minit saja.
Secara keseluruhan, Extraction sebenarnya membosankan. Setiap kali tamat satu-satu pusingan, penulis dan rakan-rakan akan berkata, “nak buat apa lagi lepas ni?”
Skop Kecil

Extraction merupakan sebuah game dengan skop dan cita-cita yang jauh lebih kecil berbanding kebanyakan game yang dibangunkan Ubisoft.
Apabila bercakap soal game dengan skop yang kecil, maka apa yang mereka boleh sajikan juga tidak banyak. Ya, ia mungkin telah mencapai objektifnya untuk membikin sebuah game co-op PvE, namun setakat itu sahajalah kandungan dan gameplay yang mereka boleh tampilkan.
Sebagai sebuah game co-op PvE, ia sepatutnya mempunyai banyak idea gameplay yang lebih luas dan bermacam rencah seperti kebanyakan game co-op lain yang ada di luar sana. Namun, disebabkan ia menggunakan asas senjata, Operator dan rekaan map yang sama dengan Siege, iaitu sebuah game yang asalnya direka untuk fokus kepada multiplayer, maka tidak banyak idea itu boleh dikembangkan dalam Extraction.
Dalam tempoh 5-10 jam pertama, mungkin para pemain akan melekat dengan game ini, namun penulis tidak temukan apa yang mampu membuatkan para pemain akan terus bertahan bermain game ini sehingga lebih daripada 10 jam.

Setiap misi itu sentiasa berulang-ulang (repetitive), walaupun bertukar-tukar lokasi. Ia hanya berubah map, namun cara bermainnya tetaplah serupa sahaja. Ya, ia ada mode-mode lain yang jauh lebih sukar, namun itu hanyalah satu variasi yang cuma menambah kesukarannya (difficulty) semata-mata.
Extraction seolah-olah sebuah game yang terikat dengan satu peraturan untuk tidak lari terlalu jauh daripada Siege, iaitu sebuah game multiplayer PvP, maka ia telah membataskan potensi Extraction sendiri sebagai sebuah game PvE. Sejujurnya, penulis masih ingat bagaimana Operation Outbreak dimainkan suatu ketika dulu, dan ianya jauh lebih menyeronokkan berbanding Extraction.
Game ini seumpama satu permainan selamat yang cuba dilakukan oleh Ubisoft. Penulis tidak berani mengatakan game ini adalah satu kegagalan, tetapi disebabkan isi-isi yang penulis sebutkan di atas, ia membantutkan game ini menjadi sebuah game yang sepatutnya lebih baik.
Seperti biasa, skrip yang sama diulang lagi oleh Ubisoft. Memperkenalkan sebuah game yang mempunyai potensi yang begitu besar, namun disempitkan dengan kekangan-kekangan yang tidak seharusnya berlaku.
Keputusan – BOLEH BELI or BOLEH BLAH!?

https://youtu.be/exqEFVLCMOE

Seandainya korang sebelum ini tertarik dengan Operator-Operator yang ada dalam Siege, namun tidak pernah berhasrat untuk bermain game itu kerana tidak gemar bermain online multiplayer PvP, maka Extraction adalah game yang BOLEH BELI untuk merasai sebahagian Operator itu dalam persekitaran PvE. Tambahan, game ini sesuai untuk bermain dengan rakan-rakan di platform lain kerana ia menyokong cross-play sepenuhnya antara PC dan konsol.
Kepada para pemain sedia ada Siege, sekiranya ingin lari daripada multiplayer Siege yang cukup menegangkan, maka bolehlah cuba Extraction yang sedikit santai. Tetapi, janganlah terlalu berharap yang game ini akan menyajikan satu pengalaman yang luar biasa.
Penulis masih merasakan untuk mendapatkan nikmat sebenar bermain Operator-Operator ini, pengalaman terbaik hanya boleh didapati melalui Siege. Kalau korang mahukan game yang mempunyai nilai pembelajaran dan kandungan yang lebih mendalam dan terperinci, game ini adalah BOLEH BLAH kerana dalam tempoh 5-10 jam permainan, korang sudah tidak akan tahu untuk buat apa lagi dalam game ini.
Rainbow Six Extraction boleh dimainkan di PC, PS5, PS4, Xbox Series dan Xbox One.
+ Lebih santai berbanding Siege+ Sistem MIA+ Cross-play penuh
– Kurang variasi misi– Potensi PvE dibantutkan– Keseluruhan gameplay bosan– Kurang kandungan– Terikat dengan asas-asas dari Siege– Pengalaman terbaik masih lagi dalam Siege


God of War Ragnarok: Kasih Seorang Abah Kepada Anaknya

View this post on Instagram            A post shared by JomGaming (@jomgaming)


Pasukan Jemputan Ke DotA 2 Kiev Major Telah Diumumkan!

Pertandingan Major pertama bagi tahun ini bakal memulakan peringkat kelayakannya pada 6 Mac ini. Saksikan pasukan mana yang berpotensi ke The International 2017.

Acara Kiev Major yang akan diadakan pada 27 April ini akan menyaksikan 8 pasukan jemputan berentap menentang 8 pasukan yang melepasi peringkat kelayakan rantau masing-masing.

8 pasukan jemputan ke Kiev Major telah pun diumumkan dan ianya bukanlah senarai yang mengejutkan. Pasukan yang tersenarai adalah Wings Gaming, OG, Ad Finem, Team Liquid, Evil Geniuses, Digital Chaos, Newbee, and Team Vici Gaming.
Antara pasukan yang menjadi perhatian ramai adalah Evil Geniuses yang sering menampilkan roster yang seimbang dan kerjasama yang mantap. Newbee pula adalah pasukan dari China yang kerap menunjukkan prestasi mengagumkan, namun sering kalah apabila bertemu Evil Geniuses. Tumpuan pastinya akan diberikan kepada dua pasukan ini.
Peringkat kelayakan yang akan bermula 6 Mac ini akan diadakan di rantau-rantau berikut: satu qualifier Amerika Utara, satu qualifier Amerika Selatan, satu qualifier Eropah, dua qualifier Asia Tenggara, dua qualifier China, dan satu qualifier CIS.


Saksikan 2 Trailer Sinematik Baru Assassin’s Creed Odyssey, Paparkan Kassandra Dan Alexios Bertempur

Tonton 2 watak ini berperang!

Bersempena dengan acara Gamescom 2018 yang sedang berlangsung di Jerman, Ubisoft telah mengeluarkan 2 trailer sinematik baru untuk Assassin’s Creed Odyssey. Satu trailer memaparkan aksi karakter Kassandra bertempur, manakala satu lagi pula memaparkan Alexios.
Seperti yang kami laporkan sebelum ini, pada permulaan game, pemain dikehendaki memilih salah satu daripada 2 watak yang ada, iaitu Kassandra atau Alexios. Pemilihan watak ini hanyalah berbeza mengikut bentuk fizikal, jantina dan penampilan karakter itu sahaja, dan tidak akan mempengaruhi jalan ceritanya.
Korang boleh saksikan 2 trailer ini di bawah, yang mana ia adalah trailer yang sama, tetapi menukarkan salah satu karakter yang beraksi sahaja:

Assassin’s Creed Odyssey akan dilancarkan untuk PC, PS4 dan Xbox One pada 5 Oktober ini.


Grounded – Game Survival Terbaru Ini Buatkan Pemain Mengencil Kepada Saiz Serangga

Hidup dalam dunia kecil yang dipenuhi dengan serangga dan halangan-halangan lain? Bunyinya menakutkan dan seronok pada masa yang sama.

Grounded merupakan sebuah game survival terbaru dari studio Obsidian Entertainment di mana setiap pemain akan mengencil menjadi saiz serangga untuk hidup dalam dunia kecil. Objektif utama pemain adalah untuk terus kekal hidup dalam menghadapi serangan serangga dan mencipta item-item baru untuk berlawan dengan makhluk yang lebih ganas.
Grounded diumumkan semasa pembentangan Inside Xbox X019. Ia akan dilancarkan menerusi program Xbox Insider dan boleh didapati pada Xbox Game Preview serta Xbox Game Pass selepas musim bunga (Mac-Mei) tahun 2020.


Epic Games Kaut Untung RM12 Billion Pada 2018, Lebih Banyak Daripada KDNK 29 Negara Di Dunia

Korang mungkin akan menggosok-gosok mata sambil membaca semula tajuk di atas. Tetapi, percayalah, apa yang korang baca adalah benar belaka.

Menurut laporan TechCrunch, Epic Games, syarikat yang membawakan kepada kita Fortnite, telah mengaut keuntungan sebanyak USD3 billion (RM12.47 billion) pada tahun 2018. Ingin ditekankan di sini, angka ini adalah jumlah untung (profit), bukannya jumlah hasil (revenue).
Bagi korang yang kurang arif, secara mudahnya, hasil ialah jumlah yang diperoleh sebelum sebarang kos ditolak. Manakala, untung pula ialah jumlah bersih selepas menolak segala kos yang diperlukan untuk menyelenggara game ini seperti pemasaran, server maintenance, dan lain-lain.
Melihat keuntungan yang diperoleh Epic Games ini, DualShockers telah membandingkannya dengan laporan keluaran dalam negara kasar (KDNK) untuk tahun 2017 yang dikeluarkan oleh Bank Dunia. Ternyata, jumlah USD3 billion ini telah mengatasi KDNK 29 buah negara di dunia, yang antaranya termasuklah negara-negara seperti Timor-Leste, Bhutan, Liberia dan San Marino.

Melalui pelbagai kandungan yang sentiasa ditambah Epic Games ke dalam Fortnite, kita mungkin akan melihat angka ini bakal bertambah untuk tahun 2019.
Fortnite juga merupakan game yang paling banyak di-Google sepanjang tahun 2018, mengalahkan game-game AAA lain seperti Red Dead Redemption 2, Fallout 76 dan banyak lagi.


Ini Video Gameplay Terbaru Horizon Forbidden West Di The Game Awards 2021

Dalam acara The Game Awards 2021 yang sedang berlangsung, Guerrilla Games telah memperlihatkan satu trailer gameplay baharu untuk Horizon Forbidden West.
Dalam trailer berdurasi lebih seminit ini, kita dapat saksikan beberapa aksi, kostum, gerakan, haiwan-robotik dan lokasi yang belum pernah kita saksikan sebelum ini.

Horizon Forbidden West akan dilancarkan pada 18 Februari 2022 untuk PS5 dan PS4.


Apex Legends Mungkin Akan Bawakan 24-Pemain-Satu-Skuad, Khabar Angin Datang Dari Data Mining

Dalam review Apex Legends, kami mengatakan yang game ini memerlukan lebih banyak pilihan bilangan skuad untuk kekal mendapat perhatian daripada para gamers — bukan hanya trio sahaja seperti yang ada sekarang.

Di sebalik ramai yang mahukan solo, duo dan quad queue, data mining oleh Gaming Intel telah menemui bilangan pemain dalam satu skuad yang lebih besar. Apex Legends mungkin akan menambah 6, 12 dan 24-pemain-dalam-satu-skuad. Malah ada juga kod yang menjuruskan kepada penggunaan bot dalam game.

Untuk bilangan pemain dalam satu skuad seperti ini, kemungkinan Apex Legends akan membawakan gamemode dalam masa terhad seperti yang Fortnite sering tampilkan dengan mode 20v20v20v20 dan 50v50.
Walau bagaimanapun, seperti biasa, data mining ini tidaklah kita boleh anggap yang kandungan-kandungan tersebut pasti akan dilancarkan ke dalam game. Ia mungkin hanya diletakkan di dalamnya dan tidak dilancarkan.


Prestasi AMD Threadripper 1950X Diuji! 16 Core Telah Di-Overclock!

Setiap core di-overclock sehingga 4.1GHz.

AMD bakal melancarkan Ryzen Threadripper tidak lama lagi tetapi seorang Redditor bernama callingthewolf telah berjaya mendapatkan CPU tersebut! Tidak melepaskan peluang yang diterima, beliau telah melakukan beberapa ujian benchmark dan juga overclock!
Bagi mereka yang ingin tahu, chip 1950X ini digabungkan bersama Thermaltake 3.0 liquid cooler, motherboard dari ASRock dan 8 bilah 3066MHz DDR4 RAM.
Melihatkan keputusan ujian Cinebench R15 dibawah, 1950X telah berjaya mencapai nilai pemarkahan sebanyak 3337 dengan prestasi bagi setiap core pada 4.0GHz – jika dibandingkan dengan Intel Core i7 7900X yang setara harganya, prestasi CPU tersebut hanya mampu mencapai sebanyak 2169! Sememangnya perbezaan prestasi yang cukup ketara!
Cinebench R15 benchmark.
Apa lebih menarik apabila overclock dilakukan pada chip 1950X, apabila setiap core berjaya mencecah nilai 4.1GHz – ia telah berjaya mencapai sebanyak 58391 mata dalam ujian menggunakan Geekbench 3! Setakat ini, chip Intel 7900X yang di-overclock pada 4.5GHz bagi setiap core hanya mampu mencecah pemarkahan sekitar 42600, jika dibandingkan ianya perbezaan sebanyak 37%!
Geekbench 3 benchmark.
Nampaknya tidak dapat dinafikan bahawa Ryzen Threadripper 1950X kini berada di takhta teratas bagi pemproses-pemproses yang boleh didapati dipasaran.

Cores/Threads
Base Clock
Turbo Clock
L2 / L3 Cache
TDP
MSRP

Ryzen Threadripper 1950X
16/32
3.4 GHz
4.0 GHz
8 MB / 32 MB
180 Watts
999 USD

Ryzen Threadripper 1950
16/32
TBC
TBC
8 MB / 32 MB
180 Watts
TBC

Ryzen Threadripper 1920X
24-Dec
3.5 GHz
4.0 GHz
8 MB / 32 MB
180 Watts
799 USD

Ryzen Threadripper 1920
24-Dec
TBC
TBC
8 MB / 32 MB
180 Watts
TBC

Ryzen Threadripper 1900X
16-Aug
3.8 GHz
3.0 GHz
4 MB / 16 MB
TBC
549 USD

Ryzen Threadripper 1900
16-Aug
TBC
TBC
4 MB / 16 MB
TBC
TBC

Ryzen 7 1800X
8.16
3.6 GHz
4.0 GHz
4 MB / 16 MB
95 Watts
499 USD

Ryzen 7 1700X
8.16
3.4 GHz
3.8 GHz
4 MB / 16 MB
95 Watts
399 USD

Ryzen 7 1700
8.16
3.0 GHz
3.7 GHz
4 MB / 16 MB
65 Watts
329 USD

Ryzen 5 1600X
12-Jun
3.6 GHz
4.0 GHz
3 MB / 16 MB
95 Watts
249 USD

Ryzen 5 1600
12-Jun
3.2 GHz
3.6 GHz
3 MB / 16 MB
65 Watts
219 USD

Ryzen 5 1500X
4.8
3.5 GHz
3.7 GHz
2 MB / 16 MB
65 Watts
189 USD

Ryzen 5 1400
4.8
3.2 GHz
3.4 GHz
2 MB / 8 MB
65 Watts
169 USD

Sumber: Reddit.


Fungsi Cipta Kelab Sendiri Kembali Dalam FIFA 22 Career Mode, Tambah Atmosfera Di Bilik Persalinan

Kalau dua hari lalu EA telah berkongsikan apakah pembaharuan yang bakal diperkenal ke dalam mode Pro Clubs untuk FIFA 22, mereka kini mendedahkan pula ciri-ciri baharu yang akan ditampilkan dalam Career Mode.
Dari trailer yang dikeluarkan, EA membahagikan Career Mode kepada dua: Manager Career dan Player Career.
Kebenaran untuk mencipta kelab sendiri, dengan logo, jersi, bentuk stadium dan lain-lain dengan citarasa sendiri, kini kembali dalam Manager Career — ciri yang sudah ada dalam mode Ultimate Team, yang juga dibawa ke dalam Pro Clubs pada edisi tahun ini.
Kemudian, Player Career pula akan mengambil banyak ciri yang sudah ada sekian lama dalam Pro Clubs sebelum ini, terutamanya yang berkaitan dengan sistem Player Growth.
Selain itu, Career Mode juga akan menampilkan atmosfera selepas tamat perlawanan, seperti meraikan kemenangan (atau duka kekalahan) bersama para penyokong, seterusnya membawa kita ke dalam bilik persalinan bagi melihat reaksi para pemain.
Semua ini korang boleh saksikan dalam trailer di bawah, atau baca lebih lanjut mengenainya di pautan ini.

FIFA 22 akan dilancarkan pada 1 Oktober untuk PC (Origin, Steam), PS4, PS5, Xbox One, Xbox Series dan Stadia.


Sony “Bodoh” Sebab Tak Hadir Ke E3 2019, Kata Penganalisis Ini

Salah satu berita tergempar pada tahun lalu ialah apabila Sony mengumumkan yang pasukan PlayStation mereka tidak akan hadir dalam E3 2019. Dalam pengumuman yang dibuat pada November 2018 itu, Sony menyatakan yang mereka sedang mencari cara yang baru dan rapat kepada komuniti pada tahun 2019.

Memberi respon kepada keputusan besar Sony ini, penganalisis industri, Michael Pachter merasakan yang ia merupakan satu tindakan yang bodoh, dan pada suatu masa akan datang, mereka akan kembali ke konvensyen gaming tahunan terbesar dunia yang diadakan di Los Angeles, Amerika Syarikat itu.
“Saya rasa mereka telah buat satu keputusan yang buruk,” kata Pachter kepada GamingBolt. “Saya rasakan mungkin dalam perbincangan dalaman, mereka yakin duit yang dibelanjakan [untuk E3] tidak berbaloi — dan mereka salah. Saya tak tahulah berapa yang dibelanjakan, tetapi sekiranya USD15 juta, mereka dapat USD15 juta publisiti daripadanya. Jadi saya rasakan yang mereka adalah bodoh untuk tidak hadir ke acara itu. Dan mereka akan kembali.”
Pachter turut memberikan komennya tentang acara bosan yang dipersembahkan oleh Sony dalam E3 2018 pada Jun lalu. Kata beliau:
“Mereka adakan walkthrough dungu yang tiada siapa faham, dan ia tidak menyeronokkan. Dan saya rasakan mereka telah membelanjakan dengan banyak untuk itu. Dan ramai daripada mereka yang tidak tahu sebenarnya mereka tidak membuat sebarang kesilapan, jadi mereka ambil bola mereka dan bawa pulang, kerana ia tidak berjaya.”
Bercakap pula tentang acara berasingan yang akan diadakan Sony kelak, Pachter yakin yang ia ada kaitan dengan konsol generasi seterusnya. Satu acara khas umpama PlayStation Experience (PSX) akan diadakan untuk memperkenalkan konsol terbaru Sony itu, dan mungkin akan berlangsung pada tahun 2020.

Pada pandangan kami, apa yang dikatakan oleh beliau tentang persembahan membosankan yang ditampilkan Sony pada E3 2018, ada benarnya. Walau bagaimanapun, untuk melabelkan Sony sebagai “bodoh” untuk tidak hadir ke E3 2019, mungkin tidak wajar. Pastinya syarikat gergasi gaming itu ada perancangan mereka tersendiri yang pastinya bakal mengejutkan ramai.
Apa pula pandangan korang?


Trailer Pertama Mortal Kombat Paparkan Aksi Penuh Ganas, Berdarah Dan Memukau

Sama ada korang peminat francais video game Mortal Kombat ataupun tidak, filem adaptasi terbaharunya tetap dinantikan ramai.
Kini, setelah sekian lama menanti, Warner Bros. Pictures telah memperlihatkan trailer pertama untuk filem reboot Mortal Kombat ini. Seperti dijangka, ia memaparkan aksi pertarungan penuh aksi ganas dan berdarah — sesuatu yang sepatutnya untuk adaptasi video game yang cukup terkenal dengan ‘fatality’ ini.
Jom saksikan karakter-karakter ikonik seperti Scorpion, Sub-Zero, Mileena, Raiden dan ramai lagi beraksi buat kali pertama:

Filem aksi seni beladiri adaptasi dari video game terkenal ini diterbitkan oleh James Wan dan diarahkan oleh Simon McQuoid. Mortal Kombat akan ditayangkan secara serentak di pawagam dan eksklusif di HBO Max (tanpa caj tambahan) pada 16 April 2021.


Steam Mengumpulkan 1.5 Juta Pengguna Baru Pada Setiap Bulan

Walaupun Steam menghadapi tekanan dalam bersaing dengan beberapa platform, Steam masih tetap menjadi peneraju utama kepada PC gaming.
Statistik untuk tahun ini telah didedahkan di Casual Connect di Seattle yang menunjukkan syarikat itu telah menambah 1.5 juta pengguna baru pada setiap bulan untuk 18 bulan yang lalu.
Valve telah menghentikan secara terbuka mengenai saiz pangkalan penggunanya beberapa tahun yang lalu. Jadi, apabila jumlahnya menurun, ia menjadi masalah besar.

Tom Giardino dari Valve berkata Steam telah menambah sebanyak 27 juta pembeli kali pertama sejak bulan Januari 2016, perkhidmatan mereka mencapai purata sebanyak 14 juta bagi pengguna harian, lebih tinggi daripada tahun 2015 iaitu sebanyak 8.4 juta. Terdapat juga kemasukan pengguna dari rantau Asia. Setakat ini, rantau itu telah menyumbang sebanyak 17 peratus daripada jualan Steam pada tahun 2017.
Pangkalan pengguna bulanan Steam juga menunjukkan peningkatan. Giardino berkata setakat ini ia telah mencapai sebanyak 67 juta pada tahun ini.
Sumber: Polygon


Doom: Jom Layan Live Action Trailer!

Beta tertutup bermula hari ini, Bethesda keluarkan trailer live-action pula!
Trailer ini diarahkan oleh Joe Kosinski yang pernah melibatkan diri dalam Oblivion dan juga Tron: Legacy. Ia memaparkan seorang tentera menentang pelbagai musuh dalam dunia Doom.
Namun begitu, sedikit aneh ia dipanggil sebagai live-action trailer sedangkan kebanyakkan efek menggunakan komputer.
Doom bakal dipasarkan mulai 13 Mei untuk PC, PlayStation 4, dan Xbox One.


Asalnya Assassin’s Creed Pertama Tiada Side Missions, Tapi Ditambah Dalam Masa Hanya 5 Hari

Dalam sesebuah game open-world moden pada masakini, side missions boleh dikatakan sebagai kandungan yang wajib ada. Sama jugalah kisahnya untuk francais Assassin’s Creed sejak julung kalinya diperkenalkan.
Walau bagaimanapun, ada satu kisah menarik yang tidak pernah kita ketahui sebelum ini, telah dikongsikan di Twitter oleh Charles Randall, bekas pembangun di Ubisoft yang pernah terlibat dengan dua game pertama Assassin’s Creed.
Beliau telah mendedahkan bahawa pada asalnya, game pertama Assassin’s Creed tidak mempunyai rancangan untuk menampilkan side missions. Ianya telah ditambah kemudian di hujung pembangunan.
Semasa game itu boleh dikatakan hampir siap, CEO Ubisoft pada ketika itu telah memberikan game itu kepada anak lelakinya untuk mencuba. Anaknya itu mengatakan yang Assassin’s Creed yang pertama itu terlalu bosan kerana tiada apa yang boleh dilakukannya.
Oleh itu, Randall telah diarahkan oleh ketuanya untuk menambah beberapa aktiviti sampingan. Kita mungkin akan terfikir bahawa kandungan side missions ini bakal mengambil beberapa minggu atau bulan pula untuk ditambah ke dalam game, tetapi apa yang mengejutkan ialah beliau telah diarahkan untuk menyiapkannya dalam masa hanya 5 hari sebelum game itu di-burn ke dalam disk untuk dihantar ke kedai-kedai untuk pelancaran.
Mungkin inilah puncanya mengapa suatu ketika dulu francais Assassin’s Creed cukup terkenal sebagai sebuah game yang mempunyai banyak bug dan glitch? Disebabkan budaya yang kerja yang tergesa-gesa pada saat-saat akhir?
Assassin’s Creed yang pertama dilancarkan pada 2007 untuk PC, PS3 dan Xbox 360.
Sumber: Gamespot


Cyberpunk 2077 Menampilkan Keanu Reeves, Tarikh Pelancaran Diumumkan – April 2020

Dalam sidang media Xbox yang sedang berlangsung sekarang, CD Projekt Red telah membuat kejutan dengan mendedahkan bahawa pelakon Hollywood tersohor, Keanu Reeves telahpun bekerjasama bersama mereka dalam meletakkan wataknya ke dalam Cyberpunk 2077.
Dua trailer telah diperlihatkan sebentar tadi. Pertama, trailer sinematik yang di akhirnya telah memperlihatkan watak Keanu Reeves dalam game ini. Kedua, trailer yang mengumumkan tarikh pelancaran Cyberpunk 2077 — iaitu 16 April 2020!
Korang boleh saksikan trailer sinematik ini di bawah:

Get ready. We have a city to burn.#Cyberpunk2077 16.04.2020
Pre-order now: https://t.co/TlAr81PMbC pic.twitter.com/kw5nL45wrE
— Cyberpunk 2077 (@CyberpunkGame) June 9, 2019


Injustice 2: Trailer Penuh Aksi Paparkan Hero-Hero Baru Dan Edisi-Edisi Game Yang Bakal Diterbitkan!

Warner Bros. dan NetherRealm Studios telah menerbitkan trailer story mode  terbaru bagi Injustice 2, dan comic geek seperti kitorang menjerit penuh kegembiraan!

Video trailer ini memaparkan story mode universe Injustice 2 yang bersambung daripada Injustice: Gods Among Us – di mana Batman dan sekutu-sekutunya bergabung untuk membangunkan semuala dunia, sambil menentang musuh-musuh yang ingin mengembalikan pemerintahan Superman yang menggila!
Brainiac
Kali ini muncul pula ancaman terbaru yang akan menambah kepada kemusnahan dan drama penceritaan Injustice 2. Trailer ini mengesahkan bahawa ancaman tersebut nanti adalah Brainiac.
Bagi penggemar Superman, pasti mengenali seteru Superman ini yang cukup terkenal menggunakan kebijaksanaan dan ciptaanya dalam membuat onar! Malahan, beliau jugalah yang telah mengecilkan bandar Kandor of Krypton untuk dimuatkan ke dalam botol kaca untuk kajian. Genius tapi gila. Tak sabar menantkan alkisah Brainiac di dalam Injustice 2 nanti.
Darkseid
Tambahan lagi, di penghujung trailer tersebut beberapa info turut didedahkan. Darkseid bakal muncul sebagai playable DLC character yang hanya boleh didapatkan apabila korang pre-order game ini. Darkseid terkenal di komik sebagai pemerintah planet Apokolips dan seteru utama Superman – beliau ingin menakluk seluruh semesta dan menjadikan semua hidupan sebagai hamba abdinya.
Beberapa edisi juga telah diumumkan; Standard Edition (USD60 / ~RM267), Digital Deluxe Edition (USD80 / ~RM356) dan Ultimate Edition (USD100 / ~RM444).

Standard Edition hanya didatangkan dengan game sahaja. Digital Deluxe Edition akan memberikan korang 3 DLC characters, 1 shader pack Defender dan 1 premier skin yang boleh korang gunakan untuk menukar Supergirl menjadi Power Girl – termasuk suara dan dialog baru!
Ultimate Edition pula akan memberikan korang 9 DLC characters, 2 shader pack; Defender dan Destroyer, dan 3 premier skins bagi Supergirl, Flash dan Green Lantern!
Siapakah DLC characters tersebut masih belum diumumkan. Akan kami laporkan bila tiba pengumuman lain nanti.
Injustice 2 akan dilancarkan pada 16 Mei bagi plaform PlayStation 4 dan Xbox One.


KINGDOM HEARTS Melody of Memory AVAILABLE NOW

TOKYO (13th November 2020) – Square Enix Co., Ltd., and Disney announced that the rhythm action adventure, KINGDOM HEARTS Melody of Memory, is now available worldwide for the Nintendo Switch™ system, the PlayStation®4 computer entertainment system and Xbox One family of devices, including Xbox One X.
Featuring over 140 musical tracks and 20 characters from throughout the beloved series, KINGDOM HEARTS Melody of Memory provides fans with an unmissable opportunity to relive their favourite moments like never before.
Players will journey through iconic Disney worlds, and join forces with recognisable Disney characters whilst enjoying unforgettable KINGDOM HEARTS series music, alongside timeless tracks from Disneyʼs cinematic classics. Alongside the engaging single-player content, KINGDOM HEARTS Melody of Memory invites players to enjoy unforgettable melodies together with online* multiplayer for even more of a challenge.
KINGDOM HEARTS Melody of Memory (English)
KINGDOM HEARTS Melody of Memory DEMO Version (English)


Cyberpunk 2077 Terjual Hampir 14 Juta Unit, Hanya 30 Ribu Unit Wang Dikembalikan

Lebih empat bulan selepas pelancaran Cyberpunk 2077 yang menimbulkan malapetaka, CD Projekt Red telah mendedahkan beberapa butiran tentang situasi jualan dan pengembalian wang yang dimohon oleh para pemain.
Ketua Pegawai Kewangan CDPR, Piotr Nielubowicz, dalam laporan kewangan terbaharu, mendedahkan Cyberpunk 2077 telah terjual sebanyak 13.7 juta unit, dan syarikat itu hanya meluluskan 30,000 unit untuk pengembalian wang kepada para pemain.
Harus diingat, jumlah 30,000 ribu ini hanya yang diluluskan terus oleh CDPR. Ia tidak termasuk bilangan yang diluluskan oleh Sony dan Microsoft.
Dua minggu selepas pelancaran, Sony bukan sahaja menyediakan kemudahan untuk memohon pengembalian wang untuk game open-world futuristik ini, malah turut membuangnya dari PlayStation Store — sehingga kini Cyberpunk 2077 masih belum masuk semula ke platform tersebut.
Laporan kewangan terbaharu itu penuh dengan jargon-jargon dan nombor-nombor berkaitan kewangan. Namun, daripada Ars Technica, kita dapat ketahui berapakah kerugian sebenar yang perlu ditanggung CDPR terhadap segala bencana ini.
CDPR nampaknya terpaksa menanggung kerugian sebanyak USD51.2 juta (sekitar RM210 juta) hasil daripada pengembalian wang untuk kedua-dua versi digital dan disk fizikal Cyberpunk 2077, serta jangkaan untuk permohonan pengembalian wang yang akan berterusan sepanjang 2021.
Nilai kerugian itu mungkin kelihatan agak besar. Walau bagaimanapun, jika dibandingkan berapa banyak pendapatan dan keuntungan yang CDPR peroleh sepanjang 2020, kerugian itu mungkin kelihat tidaklah terlalu besar.
Pada tahun 2020, CDPR berjaya memperoleh pendapatan jualan sebanyak USD563 juta (sekitar RM2.3 billion) serta menjana untung bersih sebanyak USD301 juta (sekitar RM1.2 billion). Tentunya, semua wang diperoleh ini sebahagian besarnya dibantu oleh jualan Cyberpunk 2077.


Netflix Dan Riot Games Umumkan Musim 2 Arcane Kini Dalam Pembikinan

Setelah mendapat pujian ramai dari penonton seluruh dunia, berita ini tentunya sudah dijangka dan tidak dapat dielakkan lagi.
Netflix dan Riot Games telah mengesahkan bahawa siri animasi pertama berdasarkan League of Legends, Arcane akan mendapat musim kedua dan kini sudah berada dalam pembikinan.
Dalam kenyataan media yang dikeluarkan, Riot menyatakan bintang-bintang pelakon suara akan kembali dalam musim kedua ini seperti Hailee Steinfeld (Vi), Ella Purnell (Jinx), dan Katie Leung (Caitlyn Kiramman).
Saksikan teaser trailer untuk pengumuman ini di bawah:

Kesemua 9 episod musim pertama Arcane kini boleh ditonton di Netflix.


Overwatch: Blizzard Pertimbang Cross-Play Antara PS4 & Xbox One

Impian untuk pemain PS4 dan Xbox One bertarung sesama sendiri akan dipertimbangkan Blizzard.

Dalam satu tweet yang telah dibalas oleh akaun rasmi Overwatch, mereka telah mengatakan terdapat kemungkinan bahawa cross-platform play mungkin akan dibawa ke console, iaitu antara PlayStation 4 dan Xbox One.
Seorang peminat telah bertanya, “adakah akan ada cross-platform play nanti?”, dan akaun tersebut telah menjawab, “Tiada cross-platform play. Kami akan mempertimbangkan kemungkinan cross-platform untuk console.”
https://twitter.com/PlayOverwatch/status/739162315463888897?ref_src=twsrc%5Etfw
Kemudian, perbualan disambung dengan soalan kedua, “adakah terdapat kemungkinan untuk pemain PS4 untuk bermain bersama pemain PC di masa hadapan?” Blizzard menjawab, “Kami tiada perancangan untuk itu. Mencampurkan mouse/keyboard dan controller boleh menimbulkan isu keseimbangan dan kompetitif.”

We have no plans for that. Mixing mouse/keyboard and controller can have balance and competitive issues.
— Overwatch (@PlayOverwatch) June 4, 2016
Ini mungkin berita baik kepada sesetengah pemain yang tidak mempunyai rakan untuk bermain Overwatch di console yang sama. Jadi, anda boleh sertai rakan-rakan di console yang berlainan – sekiranya fungsi ini benar-benar direalisasikan.
JomBaca: Overwatch Catat Penjualan 7 Juta Dalam Seminggu!


Mari Berkenalan Bersama Anak-Anak Kapal Pathfinder Dalam Trailer Terbaru Mass Effect: Andromeda

Mass Effect: Andromeda mengisahkan perjalanan anak kapal Pathfinder dalam mencari penempatan baru dan membina kehidupan baru sejauh 2.5 juta tahun cahaya.
Dua trailer baru ditonjolkan oleh BioWare dan untuk trailer pertama ini menerangkan sedikit tentang krew Pathfinder iaitu Leftenan Cora Harper bersama Alec Ryder, Liam Kosta, adik-beradik Scott dan Sarah Ryder.

Trailer kedua ini menampilkan sedikit cerita latar belakang iaitu 600 tahun selepas kejadian trilogi Mass Effect dan ahli kapal Pathfinder berdepan dengan musuh baru, Kett Archon.

Mass Effect: Andromeda akan dilancarkan pada 21 Mac 2017 untuk PC, PS4 dan juga Xbox One.


Pemain Destiny 2 Meroyan Tidak Dapat Habiskan Puzzle Terbaru Dalam Masa 24 Jam

Destiny 2 (D2) sering mengadakan ‘perlumbaan’ sesiapa yang dapat menghabiskan puzzle Niobe Labs baru dalam masa 24 jam untuk membuka jalan ke Forge terakhir.

Tetapi untuk pertama kalinya dalam sejarah francais Destiny, ‘Puzzle’ quest yang diberi kepada pemegang DLC Forsaken masih tidak dapat dilengkapkan dalam masa 3 hari. Puzzle tersebut adalah untuk membuka stage ‘Forge’ terakhir yang dipanggil Forge of Burguise. Sejak pelancaran DLC Black Armory, guardians (pemain Destiny) akan mendapat quest untuk membuka Forge baru setiap minggu dan ini adalah Forge terbesar serta terakhir selepas 3 minggu.
Datto, streamer tegar D2 kelihatan barai dan tidak tidur lebih dari 20 jam — cuba menyelesaikan puzzle Niobe Labs tersebut dan pemain-pemain D2 yang lain hanya mampu melihat, sorak dan mengigit bibir setiap kali lihat Datto tidak dapat merungkai puzzle tersebut dan mengulangi semula. Akhirnya Datto pun berhenti di puzzle ke-7 dengan mengharapkan ada orang lain boleh menyiapkan puzzle tersebut.
Korang boleh tontonnya di sini.
Komuniti pemain D2 kongsi cara-cara dan klu untuk menyelesaikan di forum Bungie serta Reddit sambil menunggu Datto untuk menghabiskan supaya meraka juga boleh memulakan puzzle tersebut. Tiada siapa tahu ada berapa step atau level puzzle tersebut.

Disebabkan Forge Bergusia adalah salah satu langkah untuk mendapatkan Sniper Exotic dan quest tersebut adalah ‘time-gated’ selama 7 hari setiap 3 minggu, ada antara guardians mengamuk kepada Bungie untuk membuat puzzle quest yang terlalu susah hanya untuk membuka Forge Bergusia tersebut.
Simbol-simbol di dalam puzzle ini hanya boleh dilihat dari ‘scope’ senjata yang telah ditempa di dalam Forge Black Armory,
Melihat simbol untuk platform berdiri dengan menggunakan sniper Jepun Black Armory, ‘Tatara Gaze’
“Kalau Datto yang kerja dia stream Destiny 24/7 dibayar Bungie pon takleh siapkan, kita ini yang pergi kerja balik layan family macam mana? Aku dah bayar DLC mahal-mahal, kemudian nak ken selesaikan quest pulak. Maka Bungie pun mengalah (sekali lagi) kepada Guardians yang ‘kuat-meroyan-sebab-dah-bayar-DLC-tak-dapat-merasa-end-game-content’ dengan membuka Forge of Bergusia kepada semua pemilik DLC pada hari Khamis lepas.

Ada juga guardians hard core yang percaya bahawa Bungie telah membuat puzzle ini dengan betul, kalau semua bende boleh settle on the spot, tak thrill lah kan? Aduh, snowflake betullah pemain kasual ini. Grind-lah macam gamer yang real! Lemah!
Rasa macam baru sahaja Forge pertama keluar 4 minggu lepas dan power level dinaikkan dari 600 ke 650 maka agak susah untuk menyiapkan forge pertama yang berada pada level 635 di awal minggu DLC tersebut dilancarkan. Disebabkan ramai sangat menangis tidak dapat menaikkan level ke 635 pada awal minggu tersebut, Bungie telah menyenangkan dengan membawa turun kepayahan forge pertama tersebut. Sekarang kalau masuk Forge Bergusia 5 minit pun dah settle sebab power level 650.
Ekeleh sekali buat je lepas Forge Bergusia ni. Winner winner chicken dinner.
Sekarang sesiapa yang dapat menyelesaikan puzzle Niobe Labs akan diganti dengan barangan kosmetik seperti Ghost dan Emblem sebagai lambang anda berjaya menyelesaikan teka-teki tersebut, yay tepuk tangan!
So apakah pandangan korang? Adakah pemain Destiny terlalu demanding tidak bertempat atau Bungie terlalu lembut hati sanggup membuat apa sahaja demi mengekalkan kesemua pemain Destiny tidak kisahlah kasual atau hadcore?


Death Stranding Director’s Cut Keluarkan Trailer Terakhir Yang Disunting Sendiri Oleh Hideo Kojima

Menjelang dua minggu sebelum pelancaran Death Stranding Director’s Cut di PS5, Kojima Productions telah mengeluarkan trailer terakhirnya.
Apa yang paling menarik tentang trailer kali ini adalah kita dapat melihat sendiri visi Hideo Kojima kerana beliau sendiri yang menyunting video itu.
Apabila bercakap tentang visi dan imaginasi Kojima, ia tidak boleh digambarkan dengan kata-kata. Korang kena tengok sendiri trailer berdurasi hampir 5 minit ini yang menggunakan lagu “Goliath” oleh Woodkid.

Death Stranding Director’s Cut merupakan versi penambahbaikan untuk PS5 kepada Death Stranding yang asal (PS4) dari segi grafik, serta pelbagai kandungan baharu dalam game itu sendiri.
Death Stranding Director’s Cut akan dilancarkan untuk PS5 pada 24 September 2021.


Dokumentari Tentang DOOM, Papar Cabaran Yang Dihadapi Oleh Studio id Software

Sebelum DOOM diterbitkan pada tahun ini, DOOM 4 dibangunkan dan mengalami pelbagai masalah dan cabaran.

Dokumentari ini telah dihasilkan oleh NoClip dan mengisahkan reboot siri ikonik, DOOM. Siri ini telah membawa pelbagai kemajuan teknologi dalam dunia gaming sejak ia diperkenalkan pada tahun 1993 dahulu.
Dalam dokumentari ini juga dapat kita lihat pelbagai cabaran yang dihadapi oleh kakitangan id Software sehingga mereka terpaksa membatalkan pembangunan DOOM 4 kerana ia terlalu menyerupai siri Call of Duty.
Siri reboot DOOM yang diterbitkan pada tahun ini telah menerima pelbagai pujian dan anugerah, antaranya Best Action Game dan Best Music/Sound Design di The Game Awards baru-baru ini.
Ikuti review kami dalam DOOM: Boleh Beli Or Boleh Blah!?


Sonic the Hedgehog Adalah Filem Adaptasi Game Dengan Kutipan Tertinggi Minggu Pembukaan Dalam Sejarah

Sonic the Hedgehog yang kini dipuji ramai, telah memecahkan satu rekod yang agak mengagumkan.
Sonic the Hedgehog kini merupakan filem adapatasi dari video game dengan kutipan tertinggi dicatatkan untuk hujung minggu pembukaan dalam sejarah berdasarkan kutipan di Amerika Syarikat. Filem yang menampilkan hero ikonik berwarna biru itu telah menolak rekod yang sebelum ini dipegang oleh Detective Pikachu.
Dalam tempoh hujung minggu pembukaan tayangan (tiga hari pertama tayangan), Sonic the Hedgehog mencatat kutipan sebanyak USD57 juta (~RM235 juta), manakala Detective Pikachu pernah mengumpulkan USD54.3 juta (~RM225 juta) dalam tempoh yang sama, lapor The Hollywood Reporter.
Untuk luar daripada Amerika Syarikat, Sonic the Hedgehog mencatatkan kutipan sebanyak USD43 juta (~RM178 juta) di 40 buah negara.
Kejayaan ini pastinya dipengaruhi oleh perubahan yang dilakukan produksi selepas menerima maklum balas daripada para peminat. Semasa mengeluarkan trailer pertama, rekaan karakter Sonic yang buruk telah dikecam teruk oleh peminat, sehinggakan produksi filem ini terpaksa melakukan perubahan.
Korang dah tonton Sonic the Hedgehog di pawagam? Menghiburkan?


External HDD Mana Yang Patut Korang Beli Bagi PlayStation 4 Korang?

Dengan ketibaan Update 4.50 bagi PlayStation 4, kebolehan menambah external HDD kini milik korang! Tapi mana satu HDD yang terbaik? Jom kita tengok!

Semasa memilih hard disk drive (HDD) yang sesuai, kami melihat kepada harga, rekabentuk, spesifikasi dan juga faktor upgrade di masa hadapan. Terdapat beberapa laluan pilihan external HDD yang korang boleh pilih.
Bagi yang inginkan laluan mudah, boleh memilih antara portable external HDD ataupun desktop external HDD. Bagi yang berjiwa do-it-yourself, boleh juga mencuba desktop internal HDD dengan pilihan kerangka (enclosure) yang korang suka. Masing-masing dengan kelebihan dan kekurangan – terpulang kepada keperluan masing-masing.
JomBaca: Bagaimana Nak Gunakan External HDD Bagi PS4 Selepas Update 4.50?
Portable external HDD
+  Kecil, kompak dan mudah-alih memuatkan HDD 2.5 inci
+  Satu kabel USB sahaja diperlukan untuk data dan sumber kuasa
– Binaan yang tidak berapa kalis hentakan – mudah rosak jika terjatuh
– Kerana kuasa yang disumberkan dari USB, transfer rate nya agak perlahan

Toshiba Canvio Basics 2.5 Inci (Laman Rasmi | Lazada)
Saiz: 500GB; 1TB; 2TB; 3TB
– Harga berbaloi
– Saiz kecil, rekaan minimalis
– Kelajuan HDD tak seberapa

Seagate Expansion 2TB Portable USB HDD (Laman Rasmi | Lazada)
Saiz: 500GB; 1TB; 2TB; 3TB
– Harga berbaloi
– Saiz kecil, rekaan bertekstur
– Kelajuan HDD tak seberapa

WD My Passport Ultra (Laman Rasmi | Lazada)
Saiz: 500GB; 1TB; 2TB; 3TB; 4TB
– Harga berbaloi
– Saiz kecil, pelbagai warna
– Kelajuan HDD tak seberapa

Samsung SSD T3 (Laman Rasmi | Lazada)
Saiz: 500GB; 1TB; 2TB
– Bukan HDD, tetapi SSD
– Solid State Drive (SSD) memberi loading time yang laju
– Mahal tapi bergaya
Desktop external HDD
+ Binaan yang kukuh menjadikan ianya berat, tetapi tahan lasak
+ Transfer rate yang laju kerana sumber kuasa tambahan dan HDD dengan spesifikasi lebih tinggi
– Agak besar, dan biasanya sukar dialihkan, memuatkan HDD 3.5 inci
– Banyak kabel untuk data dan sumber kuasa menjadikan ianya sukar dipindahkan
– Tiada kebolehan upgrade HDD tersedia di dalam variasi ini

Seagate Backup Plus Hub (Laman Rasmi | Lazada)
Saiz: 4TB; 6TB; 8TB
– Kelajuan tinggi
– Ruang yang BANYAK!
– Rekaan minimalis

Seagate Expansion (Laman Rasmi | Lazada)
Saiz: 4TB; 6TB; 8TB
– Kelajuan tinggi
– Ruang yang BANYAK!
– Rekaan bertekstur

WD My Book (Baru) (Laman Rasmi | Lazada)
Saiz: 3TB; 4TB; 6TB; 8TB
– Kelajuan tak setanding Seagate
– Rekaan 2 ton menarik
– Harga juga murah sedikit berbanding Seagate
Desktop internal HDD
+ Pilihan antara 2.5 inci dan 3.5 inci – ikut keselesaan
+ Pilihan kerangka (enclosure) HDD yang pelbagai – 2.5 inci dan 3.5 inci
+ Pilihan untuk menukar HDD internal PS4 korang terus (2.5 inci)
+ Transfer rate yang laju kerana sumber kuasa tambahan dari enclosure berkenaan (3.5 inci)
+ Teknologi HDD terbaru biasanya akan tiba ke HDD 3.5 inci dahulu – pilihlah HDD enclosure yang sesuai bagi upgrade ke 8TB kelak
+ Sesuai bagi mereka berjiwa do-it-yourself (DIY)
– Mungkin banyak kabel untuk data dan sumber kuasa menjadikan ianya sukar dipindahkan
– Kesukaran mencari enclosure yang bergaya ataupun sesuai
– Tidak sesuai bagi mereka tidak berjiwa do-it-yourself (DIY)

Western Digital Black Performance 3.5 Inci (Laman Rasmi)
Saiz: 1TB; 4TB; 5TB; 6TB
– Pilihan ruang yang paling fleksibel
– Pilihlah enclosure yang boleh memuatkan HDD 3.5 inci – boleh upgrade ke HDD 8GB di masa hadapan

Western Digital Black Performance 2.5 Inci (Laman Rasmi)
Saiz: 500GB; 1TB
– Pilihan ruang terhad
– Pilihan untuk dipasang terus ke dalam PS4
Jadi, mana satu pilihan hati? Senarai ini bukanlah senarai lengkap – pastinya terdapat banyak pilihan lain di luar sana. Kami hanya memberi korang pilihan selepas menimbang antara kualiti, harga dan reputasi berdasarkan ujian dan pengalaman penggunaan kami.
Akhir kata, tepuk dada, tanyalah selera! Selamat menambah ruang storan ke PlayStation 4 korang!


E3 2016: Detroit: Become Human Memberi Efek Rama-Rama Di Minda Pemain

Apakah pilihan anda untuk meneruskan dunia yang sudah porak peranda apabila Android bermula menjadi sebahagian dari kita?Detroit: Become Human merupakan video game neo-noir thriller yang di-develop oleh Quantic Dream dan diterbitkan oleh Sony Interactive Entertainment, eksklusif untuk PlayStation 4 yang berlatarkan di Detroit, USA.

Plot game ini menunjukkan beberapa karakter android yang boleh dimain. Kara, yang berjaya melarikan diri dari kilang pembuatannya dan Connor yang membunuh android yang tidak berpogram untuk setia kepada manusia.
Pilihan aksi game ini akan memberi outcome yang berlainan dan boleh menjejaskan perjalanan cerita game tersebut.
Jom layan trailer untuk Detroit: Become Human ini:


FIFA 23: Boleh Beli or Boleh Blah!?

Setelah hampir 3 dekad menjalin kerjasama, Electronic Arts (EA) dan Persekutuan Persatuan Bola Sepak Antarabangsa (FIFA) akan membawa haluan masing-masing.
EA telahpun mengumumkan EA Sports FC — iaitu game bola sepak mereka pada tahun hadapan, manakala FIFA masih lagi dalam pencarian studio manakah yang akan diberikan tugas untuk terus menyalakan obor game “FIFA”.
Jadi, apakah game terakhir FIFA yang dibangunkan EA ini mampu menjadi penutup yang manis kepada sejarah panjang francais game ini?
Formula Sama

Apabila bercakap soal game yang dikeluarkan pada setiap tahun, kita tidak akan dapat lari daripada membicarakan tentang hakikat bahawa game yang yang dikeluarkan pada tahun ini terasa sama sahaja seperti game yang dilancarkan tahun lalu.
Untuk FIFA 23, secara keseluruhan, EA Sports masih lagi menggunakan formula yang sama sepertimana yang mereka guna saban tahun, iaitu hanya membawakan beberapa perubahan kecil jika dibandingkan dengan FIFA 22.
Dan formula ini bukanlah sesuatu yang salah. Sebaliknya, ia sebenarnya satu formula yang tepat untuk genre game bola sepak seumpama ini.
Ungkapan yang selalu kita dengar — “Benda sama je FIFA tahun ini dengan FIFA tahun lepas” — mungkin kedengaran seperti suatu kecaman. Tetapi, bagi aku, FIFA yang “sama” pada setiap tahun adalah sesuatu yang baik sebenarnya.
Hal ini kerana aku sudah merasai trauma tersendiri sebagai peminat setia Pro Evolution Soccer (PES). Melalui sendiri apa yang dilakukan Konami terhadap siri PES — iaitu menukar terlalu banyak elemen, termasuk identiti dan legasinya, dalam tahun yang sama — membuatkan aku bersyukur EA masih menggunakan formula yang sama.
Set Pieces Beri Lebih Kebebasan

Macam yang aku katakan tadi, FIFA 23 masih mengekalkan sebahagian besar gameplay di atas padang yang sama seperti tahun lalu, namun masih terdapat beberapa perubahan yang dapat dirasai dengan ketara.
Perubahan yang paling aku gemari adalah mekanik set pieces. Sepakan penalti, sepakan percuma (free kick) dan sepakan sudut (corner kick) telah mendapat nafas baharu dalam FIFA 23.
Perubahan ini tidaklah terlalu mengejutkan atau terlalu “wow”. Tetapi ia merupakan perubahan yang signifikan kerana memberikan kebebasan kepada para pemain untuk melakukan set pieces yang diingini.
Ia mudah difahami. Dan apabila sudah faham bagaimana mekanik baharu ini berfungsi, kepelbagaian taktik set pieces akan mampu diterjemahkan. Contohnya, untuk corner kick, kita lebih mudah melakukan sepakan ke arah far post, near post, bola lencong ke dalam atau ke luar.
Malah sepakan leret ke kotak D juga mudah untuk dilakukan — yang mana ia sesuatu yang agak sukar dilakukan dalam FIFA 22.
Seni Bertahan Lebih Puas

Macam yang aku pernah sebutkan semasa preview FIFA 23 yang aku cuba dua bulan lepas, aku sukakan sedikit pembaharuan yang dibawakan dalam gameplay bertahan.
Gameplay bertahan terasa lebih susah untuk dikawal — dan ini adalah sesuatu yang aku amat hargai.
Mekanik jockey terasa lebih payah untuk dikawal mengikut kehendak kerana ia seolah-olah seperti mengurangkan jarak dan “ketat” antara pemain yang sedang kita kawal ketika bertahan dengan pemain lawan. Bahkan, aku menggunakan beberapa defender yang memiliki rating yang tinggi pun terasa cukup susah untuk melakukannya dengan kemas.
Bukanlah bermakna mekanik jockey itu terlalu sukar untuk dilakukan. Ia boleh dibuat tapi tak begitu mudah seperti FIFA 22 yang betul-betul “ketat” apabila melakukan marking terhadap pemain lawan.
Penambahan kesukaran ini sememangnya aku sangat alu-alukan kerana semakin sukar gameplay pertahanan itu, semakin puas apabila kita dah benar-benar memahirkannya kelak.
Bercakap soal pertahanan lagi, satu lagi perkara yang amat penting, iaitu bentesan (sliding tackle) juga terasa lebih diperkemas dalam FIFA 23. Setiap bentesan itu terasa lebih mudah untuk diarahkan ke tempat yang ingin disauk, seterusnya membuatkan setiap bentesan itu terasa lebih unik, tepat dan puas.
Cross-Play Separuh Masak

Antara ciri baharu terbesar yang ditampilkan ke dalam FIFA 23 adalah fungsi cross-play. Walaupun penambahan ini dialu-alukan, namun apa yang aku boleh simpulkan adalah ia sebenarnya separuh masak.
Pertamanya, fungsi cross-play ini hanya dibawakan ke dalam mode-mode 1v1 sahaja. Maksusdnya, cross-play hanya terpakai dalam mode Ultimate Team, Online Seasons, dan Online Friendlies, manakala mode-mode seperti Pro Clubs, Volta dan 2v2 Co-op tidak akan menampilkan fungsi cross-play.
EA pernah berkata sebelum ini bahawa mereka mahu inovasi produk mereka disajikan dengan berkualiti, dan disebabkan kerumitan teknikal untuk menampilkan fungsi cross-play, mode seperti Pro Clubs tidak akan mempunyai fungsi tersebut buat masa ini.
Keduanya, cross-play ini hanya akan dihimpunkan ke dalam generasi platform masing-masing. Bermakna, para pemain PS5-Xbox Series-PC akan boleh bermain cross-play bersama, manakala pemain PS4-Xbox One pula dalam satu himpunan cross-play yang berbeza.
Dalam kata lain, pemain dalam himpunan yang berbeza tidak akan dapat cross-play bersama, contohnya antara pemain PS4 dengan PS5 atau Xbox One dengan Xbox Series.
Cross-play sepenuhnya tidak dapat dijalankan kerana gameplay yang disajikan dalam versi generasi terkini dengan generasi terdahulu adalah berbeza. Sama seperti FIFA 22, terdapat beberapa ciri gameplay yang hanya eksklusif untuk platform generasi terkini.
Ruang Bernafas Untuk Pro Clubs

Sebagai seorang pemain Pro Clubs sepenuh masa (boooo Ultimate Team), aku lebih gemar untuk mengulas mode ini.
Secara keseluruhan, sememangnya terlalu banyak elemen dan ciri yang aku mahu EA masukkan ke dalam Pro Clubs, tapi masih tiada dalam FIFA 23. Namun, aku merasakan tahun ini mungkin FIFA yang paling banyak mendapat pembaharuan untuk Pro Clubs, walaupun aku masih rasa terlalu sikit.
Masih tiada cross-play. Masih tiada pertukaran pemain semasa dalam game. Masih tiada sokongan kejohanan rasmi. Dan banyak lagi yang masih tiada.
Tapi ada beberapa penambahan yang boleh diraikan.
Penggabungan Pro Clubs dan Volta ke dalam satu ekosistem karakter yang sama boleh dikatakan agak menarik. Sementara menunggu rakan-rakan Pro Clubs yang lebih ramai online, 2-3 pemain yang sedang menunggu boleh menikmati Volta terlebih dulu sambil menaikkan progression karakter yang sama.
Penambahan Skill Games ke dalam Pro Clubs juga bagus. Kita boleh membiasakan dan memperbaiki kesesuaian gameplay menggunakan karakter kita dalam Skill Games, sekaligus meningkatkan teknik kita sendiri dalam beberapa aspek.
Grafik Biasa-Biasa Saja
FIFA 23_20220927214633
Apabila bercakap tentang grafik, pastinya tidak akan ada banyak perbezaan untuk sesebuah francais yang dikeluarkan pada setiap tahun.
Saya tidak meletakkan harapan terlalu tinggi, dan nampaknya keputusan saya ini sememangnya tepat sekali. Ya, ada penambahbaikan dari segi grafik secara keseluruhannya, namun tiada apa yang mengejutkan.
Animasi dan tekstur wajah pemain kelihatan lebih baik. Atmosfera stadium ketika perlawanan sedang berlangsung juga ada terasa sedikit penambahbaikan. Penampakan kesan tackle ke atas padang juga memberi nilat tambah kepada grafiknya.
Tapi setakat itu sajalah. Tiada apa boleh dibanggakan.
Keputusan – BOLEH BELI or BOLEH BLAH!?

Secara tuntas, FIFA 23 boleh disimpulkan sebagai sebuah game yang terus mengekalkan legasinya, dalam masa sama memberikan kandungan baharu yang cukup banyak.
Dengan adanya teknologi HyperMotion2, kelab-kelab bola sepak wanita, DLC Piala Dunia yang akan ditambah kelak, kerjasama siri tv Ted Lasso dengan Apple TV+, dan banyak lagi — tidak dapat disangkal lagi bahawa FIFA 23 merupakan game dalam siri ini yang membawakan kandungan paling banyak.
Memandangkan FIFA 23 merupakan game terakhir kerjasama antara EA dan FIFA, para peminat pastinya tidak mahu melepaskan peluang untuk mendapatkan game ini. Ia semestinya BOLEH BELI.
Namun, kalau korang mencari sesuatu kelainan yang terlalu ketara dalam siri FIFA kali ini, korang takkan menemuinya. Ia pastinya BOLEH BLAH.
+ Mengekalkan legasinya+ Set Pieces lebih baik+ Bertahan lebih puas+ Gabungan Pro Clubs, Volta
– Cross-play separuh masak– Server tak stabil semasa pelancaran


Khabar Angin: FIFA 19 Akan Bawakan Mode 5v5 Seperti FIFA Street, Ada “Last Player Standing”

FIFA Street kembali?
FIFA 19 akan dilancarkan kurang daripada dua bulan sahaja lagi. Dan satu khabar angin yang sangat menarik telah muncul merancakkan lagi kehangatan game bola sepak akan datang daripada EA Sports ini.
Akaun Twitter FIFA Trade Brasil telah memuatnaik satu gambar yang dikatakan gambar tertiris daripada FIFA 19. Gambar ini memaparkan mode terbaru yang akan dimasukkan ke dalam game ini iaitu mode 5v5 yang kelihatan seperti FIFA Street.

Survival Mode sebelum ini telahpun disahkan akan dibawakan (via SportsBible), yang mana ia adalah sama seperti mode 5v5 yang pernah ada dalam FIFA Street suatu ketika dulu. Apa yang lebih menarik ialah dalam screenshot di atas, ia turut menunjukkan “Last Player Standing”.
Kalau dalam FIFA Street, mode Last Player Standing ini sangat mudah. Setiap gol yang dijaringkan, seorang pemain pihak lawan perlu keluar daripada gelanggang. Pasukan mana yang kehilangan kesemua pemain terlebih dulu akan dikira kalah. Ya, sangat sesuai diperkenalkan semula dalam suasana demam battle royale masakini.
Apa-apa pun ia masih tiada kata-kata rasmi daripada EA Sports, dan laporan ini masih boleh dikirakan sebagai khabar angin sahaja. Jadi, janganlah terlalu berharap.

Versi demo FIFA 19 akan dikeluarkan pada 11 September ini, dan game penuhnya akan dilancarkan pada 28 September nanti untuk PC, PS4 dan Xbox One.
JomBaca: Gameplay 10 Minit Europa League Dalam FIFA 19 Telah Tertiris, Saksikan Sebelum Ia Dipadamkan


Saksikan Gameplay Chandu: The Malay Regiment, Main Sebagai Leftenan Adnan Dalam Game VR Buatan Tempatan

Siapa yang tidak kenal dengan Adnan bin Saidi atau lebih tersohor sebagai Leftenan Adnan?
Anak kelahiran Selangor ini merupakan hero yang dijulang tinggi di kedua-dua negara berjiran, Malaysia dan Singapura, selepas peristiwa cukup membanggakan apabila beliau memimpin 42 platun dari Rejimen Askar Melayu dalam Pertempuran Bukit Candu, Pasir Panjang, Singapura pada tahun 1942 — mempertahankan pulau itu dari kemaraan pantas askar Jepun semasa permulaan Perang Dunia Kedua.
Terbaru, kisah epik dan keperwiraan Pertempuran Bukit Candu akan diabadikan dalam sebuah game virtual reality (VR) yang dibangunkan oleh anak tempatan. Dibangunkan oleh dua pelajar Multimedia University, iaitu Caleb Yong dan Adnan Jazlan, game ini masih lagi dalam pembangunan awal. Kata mereka, game ini sedang dalam proses untuk dimasukkan ke dalam platform Steam.
Diberikan judul ‘Chandu: The Malay Regiment’, game ini merupakan game eksklusif untuk VR, maka pemain perlu bermain menggunakan headset VR controller khas VR sepanjang masa.
Korang boleh saksikan video gameplay di bawah, yang mana ia masih lagi dalam pembangunan awal:

Ketika dihubungi JomGaming, salah seorang pembangun, Caleb Yong memberitahu bahawa mereka tidak menyangka game ini akan mendapat perhatian sebesar ini, selepas beberapa gambar game ini dinaikkan di laman Facebook Cyberjaya Community. Kata beliau lagi, mereka akan berkongsikan lebih lanjut tentang game ini dalam masa terdekat.

Kami di JomGaming tidak sabar untuk mengikuti perkembangan game ini dan berharap agar pembangunan game ini berjalan lancar serta digilap dengan sebaik mungkin.
Tidak sabar untuk bermain sebagai salah seorang hero teragung Malaya mempertahankan tanah air tercinta!
Kredit gambar: Cyberjaya Community.


Blizzard Keluarkan DLC Overwatch Bertemakan Halloween

Didatangkan dengan pelbagai skin, icon, spray dan macam-macam lagi! Memang menarik tema Halloween ini!

Bukan sahaja pelbagai in-game item boleh didapatkan melalui DLC “Overwatch Halloween Terror”, ia didatangkan dengan sebuah mode co-op untuk dinikmati bersama rakan-rakan!
Diberi nama “Junkenstein’s Revenge”, mode co-op ni akan menggabungkan 4 orang pemain dalam menentang serangan berkali-kali dari musuh ciptaan Dr. Junkenstein, Reaper, z-omnic dan macam-macam lagi! Pasukan ini harus mengatur strategi untuk menewaskan musuh-musuh yang bakal tiba dengan pelbagai rupa dan kerenah!
Untuk sedikit kisah latar belakang mengenai DLC kali ini, Blizzard turut menerbitkan sebuah komik pendek untuk dilayan oleh peminat-peminat. Enjoy!

Berikut adalah antara skin dan map yang disertakan dalam DLC kali ini.
Reaper
Junkrat
Roadhog
Mercy
Zenyatta
Pharah
Anna
Halloween di Hollywood 🙂

Sumber dari Blizzard.


EA Mula Memperlihatkan Apa Yang Ada Dalam Pek FIFA 21 Ultimate Team Sebelum Membelinya

EA Sports kini sedang mencuba sesuatu yang baharu dalam mode FIFA 21 Ultimate Team yang penuh kontroversi itu.
Sekurang-kurangnya dalam waktu terhad, EA akan membenarkan pemain untuk melihatkan apa yang ada dalam pek sebelum memutuskan untuk membelinya ataupun tidak.
Digelar ‘Preview Packs’, ia boleh dibuka terlebih dulu, memperlihatkan animasi membuka pek tersebut, kemudian menunjukkan apakah pemain-pemain yang terdapat dalam pek itu. Selepas melihatnya, pemain diberi pilihan sama ada untuk membelinya menggunakan FUT Coins (mata percuma yang dikumpul dengan bermain mode itu) atau FIFA Points (dibeli dengan wang sebenar).
Namun, EA tidaklah begitu pemurah dalam hal ini. Ada ‘jahatnya’. Untuk setiap pek, pemain hanya diberi peluang untuk membukanya dalam tempoh 24 jam sahaja. Bagaimana kalau nak gunakan lagi Preview Pack ini? Perlu tunggu keesokan harinya.
Sistem baharu ini masih menjadi tanda tanya sama ada ianya akan kekal atau hanya bersifat sementara. Ramai menjangkakan bahawa ini merupakan langkah awal EA untuk beralih sepenuhnya daripada sistem loot box yang sudah disahkan oleh pihak berkuasa dari banyak negara Eropah sebagai satu bentuk perjudian.
Mengapa ia disahkan sebagai judi? Kerana pek-pek yang ingin dibuka itu tidak menunjukkan apakah item yang terdapat di dalamnya, membuatkan sekiranya tiada item yang baik, pemain akan terus membelinya menggunakan wang sebenar bagi memperkuat pasukan.
Sumber: GamesRadar
Baca lagi:
Peminat Bengang EA Iklankan FIFA Points Dalam Majalah Kanak-Kanak Kerana Perkaitannya Dengan JudiPersatuan Pengguna Islam Malaysia (PPIM) Mula Suarakan Unsur Perjudian Loot Box Dalam Video GameSelepas FIFA, PES Pula Buang Jualan Matawang Dalam Game Di Belgium Kerana Kontroversi Kegiatan Judi


PlayStation VR: 17 Benda Korang Wajib Tahu Sebelum Pre-Order PlayStation VR!

Semalam team JomGaming berpeluang test-drive PlayStation VR (PSVR) yang sudah diumumkan sejak 26 Julai lalu! Jom baca apa yang kitorang berjaya korek dari test-drive tersebut!

1. Korang Wajib Ada PlayStation Camera Untuk Mainkan PlayStation VR!
PlayStation Camera diperlukan untuk track pergerakan kepala bagi menjayakan pengalaman VR. SONY berkata terdapat ‘jutaan’ pemilik PlayStation Camera, dan pakej headset PSVR sahaja berharga RM1,849 ini adalah bagi mereka yang sudah memiliki PlayStation Camera.

Kalau korang takde PlayStation Camera, kenalah beli pakej PlayStation VR + PlayStation Camera berharga RM2,029 itu nanti!

2. Sesetengah Game VR Memerlukan PlayStation Move
Controller PlayStation Move adalah optional dan ianya tidak disertakan di dalam pakej pre-order PSVR. Kesemua game PSVR akan boleh dimainkan menggunakan DualShock 4, tetapi tidak semua game PSVR akan mempunyai sokongan PlayStation Move.

Walau bagaimanapun, bagi game yang boleh dimainkan dengan PlayStation Move, korang akan mempunyai kebebasan gerakan dan pengalaman immersion yang lebih tinggi! Semasa test-drive semalam, kitorang tak dapat uji kebolehan PlayStation Move bersama PSVR – walaupun ada game yang memerlukan perkakasan ekstra ini.
3. Korang Perlukan Ruang Secukupnya Bagi Bermain PlayStation VR!
Ini mungkin perkara yang paling ramai gamers terlepas pandang sebelum membeli perkakasan VR. SONY mencadangkan korang bermain PSVR dalam keadaan duduk dengan ruang sekeliling dan jarak yang optimum daripada PlayStation Camera seperti rajah di bawah.

SONY juga menggalakkan korang test-drive dulu PSVR ini sebelum membuat keputusan untuk membelinya nanti. Takut korang tak selesa pulak nanti.

4. Korang Mungkin Hadapi Simulator Sickness – Dan Itu Adalah Normal!
PSVR menggunakan teknologi 3D vision yang memaparkan dunia virtual yang boleh ‘menipu’ realiti yang ‘dilihat’ oleh otak kita. Dan sedang otak kita memproses dunia virtual di dalam PSVR ini, kita mungkin akan menghadapi simulator sickness, kegayatan dan bagi kes extreme, termasuklah rasa loya dan sebagainya. Ini adalah normal bagi pemakai mana-mana peranti VR yang memakainya buat kali pertama.

Ada orang yang mempunyai daya tahan yang tinggi, ada pula sebaliknya. Yang pasti, daya tahan/tolerance terhadap simulator sickness ini dapat dibina dengan perlahan-lahan. Sekiranya korang masih mengalami simptom yang extreme, mungkin PSVR bukan untuk korang.

SONY di dalam satu kenyataan berkata mereka telah memastikan PSVR ini selesa dari aspek binaan serta dalam meminimakan simptom simulator sickness ini. Namun begitu, SONY menggalakkan korang test-drive PSVR dulu sebelum membuat pembelian. Baru korang tahu daya tahan korang terhadap VR ni macam mana.
5. Boleh ‘Teabag’ Pihak Lawan Dalam Game First-Person-Shooter (FPS)?
Mengikut nasihat SONY, kita hendaklah bermain PSVR dalam keadaan duduk. Jadi jawapan kepada soalan ini adalah Ya dan Tidak.

Ya, kerana mengikut testing yang kitorang jalankan, korang boleh ‘teabag’ secara fizikal – tapi perlu ‘teabag’ di dalam lingkungan yang boleh dikesan oleh PlayStation Camera.
Tidak, kerana ianya bergantung kepada game FPS yang dihasilkan. Jika game tersebut tidak membenarkan korang berdiri sambil bermain, ‘teabag’ secara fizikal pasti tak boleh dilakukan!
6. PlayStation VR Bukan Untuk Kanak-Kanak Bawah 12 Tahun!
Virtual Reality (VR) masih terlalu baru, dan kita tak tahu kesan penggunaan VR untuk tempoh yang lama terhadap perkembangan fisiologi dan psikologi seorang kanak-kanak. SONY ingin memastikan PSVR ini selamat buat target audience mereka, jadi mereka meletakkan had umur sebegitu.

Kenapa 12 tahun? Ada pendapat mengatakan ianya berkaitan dengan rekabentuk ergonomik headset PSVR itu sendiri – ianya tak akan dapat dipakai dengan selesa oleh seorang kanak-kanak bersaiz normal.
7. Senarai Game-Game VR Yang Cukup Banyak!
Semasa test-drive, kitorang diberikan pilihan untuk mencuba PlayStation VR Worlds, Playroom VR, Battlezone dan Gunjack.

PS VR Worlds adalah koleksi 5 pengalaman VR yang dibina khusus untuk PSVR. Kitorang dapat mainkan hanya dua – The London Heist (tiada PlayStation Move untuk test keupayaan sebenar game ini) dan Into The Deep (game eksplorasi laut dalam yang benar-benar memberi kejutan – korang wajib try!)

Playroom VR adalah koleksi party games yang boleh korang mainkan beramai-ramai. Kitorang sempat mainkan dua – Monster Escape (pemakai PSVR jadi monster, manakala sehingga 4 player lain larikan diri dan kalahkan monster), dan Cat N’ Mouse (pemakai PSVR jadi kucing, manakala sehingga 4 player lain cuba elak dan larikan makanan).

Battlezone adalah reboot versi VR kepada game arked klasik 1980an dari Atari. Dalam game ni, korang akan mengawal sebuah kereta kebal dan menghadapi serangan demi serangan musuh di dalam dunia yang serba  meriah lagi mencemaskan! Jangan tak tahu, game klasik Battlezone ini menjadi inspirasi kepada filem Tron – jadi korang boleh terasa feeling filem tersebut dalam game VR ini!

Gunjack adalah arcade shooter yang dimainkan di dalam universe EVE Online – korang akan bermain sebagai pengendali turret yang mempertahankan sebuah operasi perlombongan angkasa lepas daripada serangan musuh! Paling menarik, sistem aiming game ini digerakkan melalui pandangan korang menggunakan headset PSVR!
Korang boleh tengok kesemua trailer game ini di dalam playlist di bawah.

Bukan itu sahaja, sehingga kini terdapat lebih daripada 50 games yang akan tersedia bagi PSVR, dan banyak lagi games dijangka akan dibangunkan oleh lebih daripada 230 studio developer.

Kitorang berjaya meminta senarai game PSVR yang tersedia semasa launch day bagi pasaran Asia. Antara yang menarik perhatian kitorang adalah Resident Evil 7, Cyber Danganronpa VR The Class Trial, dan semestinya Final Fantasy XV VR!

8. Paparan Skrin PlayStation VR Agak Mantap
PSVR dilengkapi dengan skrin OLED 1920×RGB×1080 (960×RGB×1080 sebelah mata) yang berukuran 5.7 inci dengan refresh rate 90/120hz! Boleh dikatakan, paparan PSVR tidaklah seteruk sangkaan ramai hanya kerana harganya yang murah berbanding headset VR lain yang lebih mahal.

Spesifikasi pilihan SONY ini penting bagi menghasilkan pengalaman VR yang tidak memenatkan mata mahupun menimbulkan simptom motion sickness bagi kebanyakan gamers.
JomBaca: PlayStation VR: Spesifikasi Semasa Diumumkan!
9. PlayStation VR Selesa Bagi Pemakai Cermin Mata!
Berita gembira buat gamers yang memakai cermin mata! Rekaan ergonomik headset PSVR ini membolehkan korang bermain tanpa perlu menanggalkan cermin mata! Hanya sarungkan PSVR ke kepala, dan laraskan jarak skrin daripada muka. Sangat mudah!

10. PlayStation VR Boleh Dimainkan Beramai-Ramai
Dengan menggunakan Social Screen, pemakai PSVR boleh bermain dengan keluarga dan kawan-kawan! Terdapat 2 mode dalam Social Screen – Mirroring atau Separate. Mirroring Mode memaparkan pandangan dari pemakai PSVR ke TV. Separate Mode membenarkan pemakai PSVR bermain secara co-op atau versus dengan pemain yang memakai TV.

Ini bermakna, developer berpotensi menghasilkan party games yang sesuai dimainkan beramai-ramai seperti Keep Talking and Nobody Explodes, Star Trek: Bridge Crew dan macam-macam lagi!
11. PlayStation VR Bukan Hanya Untuk Main Game VR
Pertama, korang boleh menggunakan Cinematic Mode untuk menikmati game dan video PlayStation 4 di atas skrin virtual. Ini bermakna game-game PlayStation 4 korang yang biasa, masih boleh dimainkan di skrin Cinematic Mode! Korang juga boleh layan movie melalui PS4 korang!
Kedua, korang boleh menikmati gambar dan video 360° yang diambil kamera omnidirectional / kamera panoramik. Ni macam susah sikit, kerana pasaran kita masih terlalu muda untuk content sebegini.
12. Mainkan Game PlayStation 4 Korang Atas “Skrin” Sehingga 226 Inci!
Seperti tertulis di atas, korang boleh menggunakan Cinematic Mode untuk memainkan game PlayStation 4 korang di atas skrin virtual.

Terdapat 3 saiz skrin tersimulasi secara virtual: 117 inci, 163 inci dan 226 inci! Saiz paling kecil itu akan merangkumi keseluruhan pandangan PSVR korang, manakala bagi saiz terbesar itu, korang perlu gerakkan kepala ke kiri dan ke kanan bagi mendapatkan paparan sepenuhnya.
Dikhabarkan, perasaannya menggunakan paparan skrin virtual terbesar itu seperti duduk di barisan hadapan di dalam panggung wayang! Besar tuh beb!
13. PlayStation VR Di Peringkat Entry-Level, Dioptima Bagi PS4 Dan Pasaran Umum!
Sememangnya PSVR dianggap entry-level jika dibandingkan dengan Oculus Rift and HTC Vive beserta dengan perkakasan PC moden yang lebih berkuasa. Walaubagaimanapun, PSVR dibina dengan harga mampu-milik bagi pasaran yang curious tentang potensi virtual reality tanpa perlu berbelanja mahal seperti Rift dan Vive.
PSVR juga disasarkan sebagai easy to use, mesra pengguna bagi memudahkan ia memecah pasaran headset VR yang banyak didominasi mereka yang “celik IT”.
PSVR juga dibina khusus untuk PlayStation 4, membolehkan para developer membangunkan game yang lebih optima berbanding spesifikasi PC dan headset VR lain yang pelbagai.

14. PlayStation VR Terhubung Ke Sebuah Kotak Pemprosesan Bersaiz Wii!
Segala kabel yang menyambungkan PSVR ke PS4 akan melalui sebuah unit pemprosesan yang akan memisahkan signal audio dan video dari PS4 untuk paparan yang sama atau berbeza antara headset PSVR dan TV.
Jadi sediakan ruang di rak gaming anda untuk menempatkan kotak pemprosesan PSVR ini.
15. Korang Masih Boleh Gunakan Headphone PS4 Korang!
Walaupun ianya didatangkan dengan sepasang headphone, PSVR ini mempunyai headphone stereo jack bagi korang cucukkan headphone gaming kegemaran korang!

Ternyata, pengalaman VR lebih terasa apabila memakai headphone yang berkualiti. Seolah-olah terbawa ke dunia lain!

PSVR juga mempunyai sokongan Wireless Stereo Headset. Hanya padankan headphone tersebut kepada PS4 secara wayarles dan nikmati audio 3D PSVR menerusi saluran virtual 7.1ch!

16. SONY Jangkakan PSVR Takkan Terjual Dengan Banyak Pada Mulanya
Sebaliknya SONY ingin melaburkan wang mereka bagi masa hadapan apabila penggunaan VR mula diterima ramai. Pastinya harga awal untuk mendapatkan PSVR masih agak mahal, tetapi di masa hadapan, apabila pasaran dan teknologi sudah cukup matang, harga headset PSVR ini mungkin dapat diturunkan lagi!
17. Korang Dah Boleh Mula Pre-Order PlayStation VR!
PlayStation VR dijadualkan akan tiba pada 13 Oktober 2016. SONY sudah pun bersiap sedia untuk pelancaran dan penghantarannya nanti.

Berikutan pengumuman tersebut, acara test-drive/pandu uji PlayStation VR telah dibuka di SONY STORE di KLCC dan The Curve. Cepat-cepatlah ke sana – acara test-drive ini akan berlangsung sehingga 31 Ogos. Jangan terlepas pulal!
Di samping itu, kalau korang dah bersedia nak tabur duit dan pre-order, korang juga boleh walk-in ke alamat-alamat SONY STORE dan pengedar berdaftar yang tersenarai di SINI.

So amacam geng? Teruja ke tak? Boleh Beli ke Boleh Blah?
Kitorang di JomGaming rasa PlayStation VR ini satu teknologi visual yang sangat menyeronokkan. Teknologinya tidaklah terlalu WOW, tetapi cukup menimbulkan rasa kagum dan buat kitorang seronok semasa test-drive.

Untuk benar-benar membuat review PlayStation VR: Boleh Beli or Boleh Blah!?, kitorang masih menantikan game-game yang sepadan untuk dimainkan bersama PSVR ini. Sama-sama kita nantikan!
Sumber: PlayStation Asia, laman FAQ PSVR, SONY STORE KLCC


Deadly Tower of Monster: Bila Angkasawan Menjadi Hero!

Bayangkan korang menjadi angkasawan dan terdampar di sebuah planet pelik yang penuh dengan raksasa-raksasa ganas? Nak buat ape ek?

Itulah game yang di umumkan oleh developer ACE Team iaitu Deadly Tower of Monster yang akan berada di console PlayStation 4 sahaja pada 19 Januari 2016.

Di dalam game yang berkonsepkan action/adventure ini korang akan bermain sebagai Dick Starspeed seorang angkasawan yang terhempas di sebuah planet iaitu Gravoria.

Korang akan menentang dinosaur, semut gergasi dan bermacam-macam lagi raksasa-raksasa pelik dan ganas dan korang akan di bantu oleh 2 watak sampingan iaitu seorang awek cun – Scarlet Nova dan sebuah robot.
Bunyi macam menarikkan? Jom kita usha sedikit trailer berkenaan game ini:

Nampak kelakar, menarik dan menyeronokkan. So guys kalau berminat boleh la kumpul duit untuk sambar game ni!
ADIOS!!


FIFA 21 Dedahkan 2 Ciri Baru Dalam Mode Pro Clubs – Ubahsuai AI Dan Taktik

EA Sports telah mendedahkan dua ciri utama baharu yang akan diperkenalkan dalam mode Pro Clubs untuk FIFA 21.
Ciri pertama ialah kebenaran untuk mengubahsuai pemain AI yang akan main bersama para pemain lain. Pengubahsuaian ini hanyalah bersifat kosmetik kerana pengurus pasukan tidak dibenarkan untuk melaras apa-apa yang berkaitan dengan rating AI.
Berikut ialah apa yang pengurus boleh ubahsuai terhadap lebih daripada 20 pemain AI:
Name (First/Last/Known As/Commentary/Kit Name)Kit NumberBirth (Date/Nationality/Region)Preferred footFaceSkin ToneEyesBrowsNoseMouthEarsHairFacial HairKit FitAccessories (Gloves, Boots, Wristbands, Sock Tape)Animations (Running Style, Celebrations)

Ciri kedua pula lebih memberi kesan kepada gameplay. FIFA 21 akan membenarkan pasukan Pro Clubs untuk menukar formasi dan taktik yang bagaimana untuk pemain-pemain AI bermain, sebelum memulakan perlawanan.
Dalam FIFA 20 dan siri-siri sebelum ini, pengurus pasukan hanya boleh menukar formasi dan set pieces taker di Lobby, dan menukar taktik yang lebih mendalam ketika sudah memulakan perlawanan.
Akan datang dalam FIFA 21, pengurus boleh menyediakan 5 taktik secara preset di menu utama. Kemudian, semasa di Lobby, pengurus boleh memilih salah satu daripada 5 preset yang sudah disediakan sebelum memulakan matchmaking. Melalui ciri baharu ini, pemain AI akan cuba bermain mengikut kehendak pasukan.

EA Sports mengatakan yang mereka akan berkongsikan beberapa info lanjut untuk Pro Clubs seperti keupayaan rakan AI dan perkembangan pengalaman pemain Virtual Pro dalam artikel akan datang.
FIFA 21 akan dilancarkan pada 9 Oktober 2020 untuk PC, PS4 dan Xbox One, serta akan dikeluarkan pula untuk PS5 dan Xbox Series apabila konsol itu dilancarkan pada hujung tahun ini.


Satu Lagi Game Dragon Ball Di PC Diperkenalkan, Dragon Ball Z X Keeperz Bawakan Pertarungan 4v4

Bandai Namco mengeluarkan game di browser PC terbaru, Dragon Ball Z X Keeperz. Sebuah game pertarungan survival 4v4 yang mana korang boleh bergabung tenaga dengan rakan korang dan lakukan gerakan “Combination X” terhadap pihak musuh lain.
https://www.youtube.com/watch?v=kUArJV5CmCU
Objektif utama game ini adalah untuk bekerjasama dengan ahli pasukan dan mengalahkan pihak musuh yang menguasai setiap zon. Korang akan bekerjasama dengan pemain lain untuk mengalahkan musuh dan perlu menggunakan chat untuk berkomunikasi dan berkongsi items.
Dragon Ball Z X Keeperz akan dilancarkan pada musim bunga 2018 (Mac-Jun) untuk semua browser PC di Jepun.
Sumber: Siliconera